
București, calea Griviței No. 145 (lângă Gara de Nord). București. 


Cieră onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, eto., ape şi pomezi de 4uinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea și cacao în sămânță şi pulbere 
făină lactată Nestlé, culori vegetale, arome şi esențe pentru liqueruri şi li~- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice mașine pentru spirt dena- 
turat, ape minerale și diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nine, ete. Aniline şi culori. aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară și 
sârmă pentrn parchete, etc. 

Diferite ierburi alese, rădăcini, scoarţe, frunze, flori și seminţe pentru cea- 
iuri in şi muștaruri, precum şi telurite uleiuri vegetale şi animale, ca: unt 
de cocos, de in, de ricin şi amigdale și curat uleiu din ficat de morun pentru 
cura de iearnă, etc. s 

Malte specialităţi farmaceutico române, franceze şi germane, precum: bu- 
giie, balsamuri pentru viață, capsule, cataplasmă, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, s0- 
luţiuni, siropuri și vinuri medicamentoase care, prin roiul ce îndeplinesc 
unele de a [i atiseptice şi desinfectante iar altele nutritive şi intăritoare, sunt 
preparate cu scopul de a fi intrebuinţate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată și tiloane, guthapercha și muşamale impermeabile, tuburi de cau- 
ciuc, canul, injectoare şisitemalice irigatoare pentru Moașe și Lehuse, pompe 
trage-lapte și biberoane, ploșşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi- 
male cum şi alte utensile şi accesorii de sticlă, aluminiu, platină, faianţă și 
porcelan, ochelari, foarfeci şi clești, etc. 

La cerere, expediază în orice parte a Țărei, contra ramburs, prompt şi cu 
prețurile cele mai ieftine, ori şi ce fel de mărfuri din această branșă. 

DISCURS 


ROSTIT DE D. ION KALINDERU CU OCAZIA INAUGURĂRII ŞCOALEI DIN COM 
SEGARCEA (DOLJ) DE PE DOM. COROANEI ÎN ZIUA DE 14 DEC. 1906 1. 


Doamnelor, 
Domnilor, 
Tubiji såteni, 


Imi pare totdeauna bine când mă aflu în mijlocul d-v. şi de 
astă dată mai mult ca de obiceiu, pentrucă mă aduce inaugu- 
rarea unei noi şcoli datorită mărinimiei M. S. Regelui. 

Aș fi voit să viu mai curând, dar am fost crud lovit de înce- 
tarea din viaţă a unei rude apropiate şi scumpe. Indată ce am 
putut, m'am grăbit însă să viu, căci mi-a fost totdeauna o plă- 
cută datorie, de a luă parte la inaugurarea focarelor noi de lu- 
mină sufletească și creştinească. 


(1) In ziua de 14 curent sa inaugurat o nouă şcoală în comuna $e- 
garcea de pe Domeniul Coroanei din jud. Dolj, în prezenţa d-lui Ion 
Kalinderu, Administratorul Domeniului Coroanei, a autorităţilor locale, 
sătenilor gi altor persoane din localitate și împrejurimi. 

După serviciul divin d-l Ion Kalinderu a rostit o frumoasă cuvântare 
la care au răspuns atât d-l învăţător-diriginte, Paul Popescu, cât şi d-na 
învăţătoare Popescu, care în numele locuitorilor şi al elevilor au mul- 
tumit pentru această şcoală, care ea patra ridicată de Administraţia 
Dori: Coroanei pe Domeniul Segarcea şi datorită mărinimiei M. S. Re- 
gelui. , 

Invăţătura şi cu munca luminată sunt cele 2 pârghii care vă 
pot ridică la stare mai bună. De aceea Administraţia Domeniu- 
lui Coroanei s'a îngrijit totdeauna de desvoltarea lor și nu simt 
o mai mare bucurie decât când văd că ne urmaţi poveţele şi 
contribuiţi astfel la propăşirea ce vă dorim. Fie ca această con- 
lucrare să fie o pildă şi pentru alţi proprietari mari şi mici, și 
pentru alţi săteni de a conlucră împreună la rezolvarea cestiu- 
nei rurale. 

Eu sunt mai convins decât oricând de foloasele acestei îndru- 
mări ce am dat cel d'iîntâiu într'una din circulările mele şi ce 
am repetat la multe ocaziuni, precum de exemplu la o şedinţă 
a primului congres de ştiinţe sociale la care am luat parte în 
anul acesta. 

Proprietarul mare, proprietarul mijlociu să aibă inimă caldă 
pentru cel mic, să-l privească ca pe un frate ce are nevoe de 
ocrotire, şi vom vedeă înflorind agricultorii şi agricultura care 
sunt tăria Românismului,. 

Imi închipui cât de mult preţuiţi cu toţii noua dovadă de bu- 
nătate a auguştilor noştri suverani, căci aţi avut iadesea prilej 
să primiţi binefacerile Lor şi sunt sigur că, adânc recunoscă- 
tori, veţi căută fiecare a vă arătă cât mai demni de Inalta ocro- 
tire. Aceasta o puteţi face ducând o viaţă cinstită și bărbătească, 
și silindu-vă cu putere să propășşiţi spre binele d-v., al copiilor 
d-v. şi al ţării. 

Aflându-vă, Iubiţi săteni, pe un Domeniu al Coroanei, nu vă 
lipseşte sfatul care vă arată calea progresului; și n'aveţi decât 
să vă ţineţi strâns de îndeletnicirile şi de pildele ce vă dăm ne- 
încetat. 

In dorinţa de a vă ridică la o stare mai bună, v'am sfătuit 
adesea să iubiţi şcoala din toată inima. Iată acum vă luăm o 
nouă grije, aceea de a zidi un nou local de şcoală. Această școală 
e a 4-a ce am clădit pe acest Domeniu Şegarcea și costă peste 
31.000 lei, la care comuna Şegarcea a contribuit cu 9131 lei, 27 
bani, ce aveă adunaţi în acest scop. Mă bucur foarte mult de jertfa 
ce aţi făcut, pentru că e o frumoasă dovadă de tragere de inimă 
şi de tărie. Intr'insa văd un început de îndeplinire a sfaturilor 
ce v'am dat totdeauna de a fi harnici, strângători și uniţi, pen- 
trucă ajunge să fiţi odată tot aşa de liberi în mișcările şi afa- 
cerile voastre bănești, pe cât legile țărei v'au făcut de liberi 
în cele cetățenești. 

Intărirea băncilor populare, înmulţirea economiilor, spiritul 
de apărare mutuală vor pune sfârșit suferințelor economice și 
vor face din ţăranii noștri oameni voioşi, mândri și puternici 
spre binele tuturor. 

Ştiţi că ţinem mult ca copiii să meargă regulat la școală, căci 
urmând legilor firești, în curând ei vor fi bărbaţi iubitori de 
cămin, chemaţi să apere și să ridice neamul românesc. Atunci, 
cu cât vor fi fost mai bine înarmaţi de mici, cu toate cunaş- 
tințele folositoare, cu atât vor duce o viaţă mai bună și vor pu- 
teà să împlinească mai conştiincios sfânta datorie către ai lor, 
către societate şi ţară. 

Şcoala ia o parte însemnată la creșterea tinerelor vlăstare. Pe 
lângă învăţătura ce le dă, îi îndrumează pe calea binelui şi îi 
fereşte de patimi și de apucături rele. Astfel privită, chemarea 
invăţătorilor e din cele mai grele, şi de bună seamă că fiecare 
dintr'inşii se sileşte s'o împlinească cât mai bine. 

Doamnelor Invăţătoare, 
Domnilor Invăţători, 


In această zi de sărbătoare școlară cred că e nemerit să vor- 
bese tocmai despre menirea d-v., despre scopul ce trebuie să ur- 
măriţi, şi care e îndoit. Pe de o partə aveţi să desvoltaţi în co- 
pii pornirile bune, iar pe de alta să înăbușiţi într'înşii pe cele 
vătămătoare. 

Pentru a vă ilustră și mai bine frumoasa d-v. misiune, să stu- 
diem puţin copilul în vârsta când se afirmă oarecum ca om, 
adică în epoca când începe a nu mai fi automatul din primele 
zile dela naştere şi când cei cari îl înconjură văd multă vioi- 
ciune la dânsul. 

In această vreme el arată două tendinţe contrarii, una spre 
bine şi alta spre rău. 

Natura ne-a înzestrat pe toţi cu o lumină lăuntrică, care ne 
deslușeşte binele de rău şi se numește conștiință. Cât timp sun- 
tem credincioşi ei, și n'ascultăm decât de ea, rămânem neclin- 
tiți pe calea binelui şi a datoriei. Conştiinţa nu greşește, şi me- 
vită cea mai mare îngrijire, mai cu seamă la copii, la care nu 
e turburată de nimic. Există însă şi tendinţa spre rău, care e 
mai tare în inimile tinere, și care, la început, se poate năbuși mai 
cu uşurinţă. 

In acest scop societatea a îngrijit să ne dea un ajutor, un fel 
de conştiinţă exterioară, adică școala, prin organul ei, învăţă- 
torul. De aci datoria învățătorului de a veghiă la desvoltarea 
însuşirilor bune și de a stârpi din vreme orice pornire spre rău, 
ce ar observă la elevi. 

Pentru a face aceasta, cu toată siguranța de isbândă trebuie, 
Domnilor Invăţători, şi Doamnelor Invăţătoare, să studiaţi îna- 
inte de toate pe copii, spre a-i cunoaşte firea, care, la vârsta lui 
fragedă, se compune din cele două inclinaţiuni arătate mai sus. 
Natura lui e dar mai bună sau mai rea, după cum una din a- 
ceste tendinţe va fi mai tare sau mai slabă. 

Numai cunoscând bine copiii, îi puteţi îndreptă pe calea cea 
adevărată, fie prin laudă, pentru a-i stimulă, fie prin pedeapsă. 

Aceste mijloace au un mare rol în educaţiune, iar efectul lor 
e condiţionat de modul în care sunt aplicate. 

In ce priveşte pedepsele, e mai bine dacă se recurge la copii 
inșişi, lăsându-i să judece ei pedeapsa ce merită un vinovat, căci 
în acest chip greşeala e recunoscută mai repede, iar pedepsitul 
capătă o vie dorinţă de a nu mai păcătui. Așa făceă Socrate 
pentru a smulge adevărul dela discipolii săi, cari se judecau în- 
tre ei şi mărturisiau greşelile lor. Afară de aceea, pedeapsa dic- 
tată de colegi, sub ochii nepărtinitori ai profesorului, e totdea- 
una mai justă și prin urmare şi mai sigură de îndreptare. 

Când intervenţia învățătorului va fi necesară, dânsul trebuie 
să caute a nu exageră, căci dacă poate mlădiă un caracter, nu-l 
poate schimbă de odată, ca prin minune. Invăţătorul poate face 
dintr'un băiat rău dela natură, un băiat ceva mai bun,dar nici 
odată un model de bunătate, şi când nu poate isbuti cu toţi e- 
levii, nu trebuie să se lase desnădejdei, ci rugând ajutorul Celui 
de sus, să urmeze înainte tot cu şi mai multă tragere de inimă, 
folosindu-se şi de alte mijloace. 

Istoria, în deosebi cea bisericească, abundă de exemple puter- 
nice, care provoacă în om admiraţiune şi îndemnul de imitaţiune 
Şi cum copilul este dela sine foarte imitător, învățătorul va căută 
în vechime, printre părinţii bisericei sau printre înţelepţii lumii, 
pilde care să vorbească inimelor tinerilor şi să îuflăcăreze ima- 
ginaţiunea lor. 

Aceasta e metoda morală, ce se poate folosi pentru formarea 
inimei copiilor. 

Atât istoria grecească, cât şi cea romană sunt un câmp larg 
de învăţăminte nobile, de exemple de virtute şi de patriotism, 
cari pot hrăni tineretul, deprinzându-l cu o atmosferă de sim- 
țeminte înalte, de morală sănătoasă. Dar, pilde de acest fel nu 
se găsesc numai în trecutul altor neamuri! Slavă Domnului! noi 
Românii încă avem istoria noastră, cronicele noastre, tot atât de 
bogate în învățături, mai ales patriotice, şi cari pot încălzi chiar 
mai mult tinerimea, însuflându-i iubire pentru familia sa și pen- 
tru marea familie a omenirii. 

In special copiii sunt datori iubire şi ascultare părinţilor, cari 
le-au dat viaţă, nu numai odată, ci în tot momentul până i-au 
crescut. Intr'adevăr, ce sunt oare toate îngrijirile de care au fost 
mereu înconjurați, atât morale, cât şi materiale, dacă! nu tot a- 
tâtea îndrumâri la o viaţă folositoare de aproapelui? 

Tinerii sunt datori iubire şi fraţilor şi surorilor lor, amici care 
le sunt daţi de pronie încă dela naştere. Dragostea pentru aceş- 
tia nu trebuie să fie întrecută decât de cea câtre părinţi. 

După familie vine patria, care e protectoarea tuturor și cä- 
reia îi datorim cu toţii adâncă recunoştinţă pentru existenţa şi 
libertatea noastră. Patria, prin ordinea şi legile ce a stabilit, ne 
ține viaţa încât e o datorie sfântă de a o servi şi la trebuinţă 
de a ne jertfi pentru ea. Epictet a zis, vorbind de fiul său mort 
pe câmpul de luptă: «Fiul meu a murit, l-am înapoiat patriei. 

Iată, Doamnelor Invăţătoare şi Domnilor învăţători, o parte 
a chemării d-v. aşa de însemnată. Pentru împlinirea acesteia sa 
cade înainte de toate să favorizați la şcolarii d-v. desvoltarea 
simțului de iubire, generozitatea și mila, care :unt indiciul bu- 
nelor caractere. 

Invăţaţi-i să fie buni şi blânzi şi cu necuvântătoarele, căci 
cine e blând cu acestea este și cu semenii săi. Mila esteun dar 
ceresc ; ea apropie pe om de Atotputernicul Creator. 

Sunt unii cari pretind că nu trebuie vorbit copilului de reli- 
giune înainte de a fi ajuns la maturitate. Religiunea este însă 
un lucru prea inalt, prea mare, pentru ca să rămână la urmă, 
Care societate a trăit şi a putut prosperă fără credinţă religioasă, 
fără morală? Numai religiunea întărește în noi virtutea și mo- 
rala, şi dacă vr'odată ea ar puteă fi scoasă din educaţiune, care 
ar fi metoda destul de puternică, care, să insufle copilului tot ce 
e bun şi frumos? Să fie emulaţiunea? Emulaţiunea în sine e 
bună, dar e ameninţată să fie copleșită de amorul propriu, de 
egoism, așa că în loc de remediu s'ar transformă în otravă. Ar 
fi poate pedepsele și recompensele. Insă recompensele deşteaptă 
ambiţiune şi trufie, şi dacă n’ar fi religia, care să taie scurt gi 
la vreme trufia, această întrecere ar înăbuși din primele zile 
sentimentele bune, cum ziceă marele cugetător şi poet francez, 
Victor Hugo: «aceasta ar ucide pe cealaltă.» 

De asemenea, copilul pedepsit nu se supune bucuros, decât 
când religiunea l-a făcut să simţă, că a se revoltă contra stăpâ- 
nului, e a se revoltă contra stărei orânduite de Atotputernicul. 

Astfel, se cere dela d-v., Doamnelor Invăţătoare și Domnilor 
Invăţători, o întreagă sumă de cunoştinţe pedagogice şi mai ales 
bun simţ, mult devotament, multă răbdare și stăruinţă, pentru 
a le puteă aplică: după împrejurări, după natura copiilor. Căci, 
încă odată, nu toţi sunt la fel, şi nu taţi pot să fie educați după 
acelaș tip. Unul e mai simţitor, altul mai puţin. Unul se înflă- 
cărează mai curând de exemplele frumoase ce i se spun, altul 
de cele ce vede. In sfârşit, unul ascultă mai curând de o vorbă 
bună, altul de o dojană în faţa celorlalţi, sau de o pedeapsă care 
să-l răpească jocurilor. 

Intr'o ţară democratică prin legi şi prin moravuri, ca ţara 
noastră, instrucţiunea este indispensabilă, căci ea înălţând și lu- 
minând sufletul, moralizează pe oameni. Iar buna educaţiune şi 
buna îndrumare a poporului, e cea mai mare nevoie a statului, 
căci de ea atârnă viitorul, de ea atârnă mărirea neamului. Vă- 
zurăm în acest an ce drum uriaş am făcut în 40 de ani. Aceasta 
va fi un îndemn pentru a face mai mult, şi o chezășie că munca 
noastră ne poate ridică la locul cel mai de cinste. 

Toate silinţele d-v., Doamnelor Invăţătoare și Domnilor Invă- 
ţători, să se concentreze deci pentru a da ţării fii harnici, lumi- 
naji, cunoscători ai datoriei lor și iubitori de patrie. Aşa doresc 
Suveranii noștri să fie tot românul, tot plugarul, şi fiindcă cu- 
noașteţi părinteasca îngrijire a Celui care a împlinit 40 ani de 
fericită domnie, cum nu mai văzuse ţara de multe veacuri, veţi 
rămâneà credincioşi cetăţeni, gata a strigă: 

Trăiască MM. LL. Regele şi Regina! 

Trăiască AA. LL. Regale Principii Moştenitori și Augusta Lor 
Familie! 

Trăiască Patria Română! 


—— eea 


Neglijenţa și neorânduiala. 


u cunoşti, copile, povestea acelui călăreț care 
| din pricina unui cuiu ce lipseă din potcoava 
calului a plătit cu viaţa neglijenţa și neso- 
cotinţa ce-a avut-o. Din potcoavă căzuse un 
culu, iar călăreţului i s'a părut lucru prea 
puţin aceasta şi-a zis că poate calul umblă şi fără 
un biet de cuiu. Dar, pe cale, din pricina cuiului 
s'a desfăcut potcoava şi-a căzut. Nişte hoţi călări 
s'au luat pe urma omului. Acesta aveă cal mai bun 
și ar fi putut să scape, dar din causa potcoavei 
calul a început să schiopăteze tot mai rău și în 
urmă l-au ajuns hoţii. 

Povestea asta o ştiu şi eu de când eram copil ca 
tine, dar nu-i pricepeam bine învăţătura. Acum mai 
de curînd însă mi s'a dat ocaziunea s'o înţeleg şi 
s'o văd aevea, nu cu un călăreț ci cu nişte oameni 
dela ţară. Dintr'o sehintee mică s'aprinde tocul mare, 
şi dintr'o mică neglijenţă poţi ajunge la pagube 
mari, mai ales într'o gospodărie. 

Eram la ţară, la un agricultor. Portiţa dela cur- 
tea pasărilor avea o încuetoare stricată şi stăpâ- 
nul a tot neglijat s'o dreagă. Cine eșeă, trăgea 
după el portiţa, dar ea se deschideă iarăşi. Din 
cauza aceasta s'au pierdut mai multe pasări. Dar 
într'o zi s'a întâmplat că un purcel scăpă pe por- 
tița aceasta şi fugi spre pădure. Vizitiul băgă cel 
dintâiu de seamă și dete alarma. Sări şi bucătă- 
reasa, care tocmai spălă rufe, sări şi servitorul 
“din graj și slujnica din casă. Cu toţii alergau ca 
nebuni, să prindă purcelul, fiindcă aveau mare frică 
de stăpânul lor. Vizitiul, în fugă, vrând să sară o 
groapă ca să închidă drumul purecelului, căzu rău 
şi-şi frânse piciorul, aşă că trebui să steă vr'o două 
săptămâni în pat. Bucătăreasa crezând că e treabă 
de câteva clipite, îşi lăsase rufele lângă foc să se 
usuce, dar când se întoarse după vr'un sfert de 
ceas le găsi pe toate arse şi s'a luat cu mânile de 
cap. Sluga din grajd tocmai voise să lege la iesle 
o vacă împungătoare, dar în pripă a lăsat-o nele- 
gată, și până s'a întors el, vaca spintecase burta 
unui mânz de lângă ea. Iar slujnica din casă a gă- 
sit geamurile sparte, căci toemai spălă ferestrele şi 
le-a lăsat deschise şi neprinse în cârlige, iar în vre- 
mea aceea s'a pornit un vânt. Intr'așă de scurtă 
vreme ce de pagubă, din cauza unei încuetori care 
nu costă decât doi trei gologani! Și pe lângă pa- 
gubă, boala vizitiului şi grija lor a tuturor şi alte 
neajunsuri străine cheltuelii ! 


G. Cosbuc. 
Poe oo oo... 


— Din cugetul său, omul bun se cunoaște. 


Do PD DP D-D- PP Po PPP DDD Po DP Po: 


www.dacoromanica.ro 


ALBINA 4 343 


INSCRIPTIUNI VECHI 


LA 


BISERICA DIN FIERĂŞTI (Ilfov) (1). 


1. Despre pretinsul «palat în apropiere, la Vărăşti», des- 
pre care menţionează «Macarie de Antiochia la pag. 211» 
noi am demonstrat matematiceşte (topograficeşte), în Var- 
laam şi Ioasaf, la pagina LXII că, sau Paul de Alepo, sau 
tipograful lui, unul din ei, a greşit transformând pe H în 
V şi scriind Vărăști în loc de Häräşti, cum se serià pe a- 
tunci /ierăștii de azi. In apropiere de Hărăşti se află încă 
alte localităţi, cărora de li se va înlocui numai inițiala, ne 
dau pe Orăști, Dărăşti, Vărăşti, astfel că Paul de Alepo s'a 
putut înşelă. 

De altă parte, nici un document nu ne vorbeşte despre 
vre-o soră a Doamnei Elena inventată, credem, de diaconul 
din Alepo care, cu sicuranţă, nu a înţeles ceeace i se va fi 
spus. 

2. Numai în anul 1624 ziua de 2 Mai a căzut într'o Du- 
minecă, iar eroarea de citire a d-lui Iorga s'ar putea întru 
cât-vă explică prin uşoara sau slaba observarea unităţilor care 
sunt cam stricate şi cam şterse, cu toate că cititorul ar fi trebuit 
să-şi dea seamă despre lipsa de simetrie a celor 3 slove 
zà X- K. în raport cu punctele dela început şi dela sfârșit şi 
cu liniile de de-asupra şi dedesuptul milesimului; deosebit 
de împrejurarea că la 1620 nu a căzut 2 Mai într'o Du- 
minecă. 

3. La o primă aruncătură de ochi asupra pietrei, ceeace 
ne-a izbit au fost cele trei buchi ale milesimului care ne in- 
dicau o eroare sicură în lectura d-lui Iorga. Deci, asupra 
milesimului a fost concentrată toată băgarea noastră de seamă 
şi fără să dăm atenţiune şi lunei am făcut o primă lectură: 
1626 Mai 2. Descifrând şi restul, am fost obligaţi să cerce- 
tăm din nou milesimul, căci în anul 1626 ziua de 2 Mainu 
cădeă într'o Duminecă. Am ajuns la părerea că numai data 
de 1624 este cea adevărată fiindcă atunci, în adevăr, ziua 
de 2 Mai a căzut Duminecă. 

In ajunul imprimărei studiului acestuia revăzurăm de iz- 
noavă piatra şi mare ne fu surprinderea când constatarăm 
că nu Mai ci Mari în 2 eră luna. 

Dar Martie în 2, Duminecă, a fost în anul 1628. 

Deci această dată o vom admite noi, iar nu pe 1624 sau 
1626. 

In nici un caz, repetăm, milesimul 1620 nu merită a fi luat 
în seamă din pricina neobservărei simetrivi despre care vor- 
birăm mai sus. 


(1) Vezi «Albina» No. 12 din 17 Decemvrie 1906. 

Şi acum iată cum dezlegăm rebusul ce ne prezintă, de o 
parte, aceasta a treia piatră ştearsă, dela Fierăşti, iar de 
altă parte, afirmarea de acum 40 de ania < 7vompetei» cum 
că «fot pe această piatră o legendă zice, ete. etc. pentru 
«acela ce odihneşte acı, mort la 30 Noemvrie 7150, dela fa- 
“cerea lumei, 1641 dela scăpare.» 

Șerban Logofătul, primul fiu al lui Radu Vel Logofătul 
Năsturel se născu pe la 1595. Îl aflăm ca scriitor de hri- 
soave în divanurile lui Radu Mihnea, Alexandru Iliaș, 
Gavril Moghilă Voevod şi Alezandru Coconul. El trăeşte 
şi la 27 August 7132 (1624) (1). Daca, ne ziceam noi (2), des- 
pre un astfel de tânăr atât de instruit (în Polonia) docu- 
mentele rămân mute mai departe, apoi trebuie să conchi- 
dem că pe la 1630 el încetase din viaţă. 

Din cele câtevă cuvinte întregi ce se mai pot citi pe piatră 
se vede fără greutate stilul lui” Udrişte. 

Pentru ca Udrişte să dea inseripțiunea pietrei acesteia fireşte 
trebuiă ca mortul să-i fie rudă de-aproape. Şi pentru ca dece- 
datul să fie înmormântat în biserica Nästurelilor, trebuiă 
neapărat să fi fost el însuşi o rudă a ctitorilor. 

Ori, la 2 Martie 1628 cine puteă fi altul, care repauză sub 
piatra ştearsă azi, decât Șerban Logofătul Năsturel? Căci 
alţi copii de ai lui Radul Marele Logofăt Năsturel nu mu- 
riră până la Şerban. Părinţi d'ai Logofătului sau de-ai ju- 
pânesei Despina nu puteau fi sub piatră, căci ştearsă cum 
este ea azi, tot mai poartă urmele unor flori gravate d'a- 
supra: eră, cum se ziceă pe acele vremi, o piatră în Frumu- 
sejal, ceiace ne arată că răposatul, trebuiă, eră un tânăr 
sau o tânără. 

Piatra are 590". lărgime la cap, 500". la picioare şi 1,630 
lungime. La 4 centimetre de jur împrejur încep rândurile 
inscripţiunei, ale cărei slove au 8 centimetre de înălțime. 
Piatra este de tormat mic ca să zicem astfel. Pe ea putem 
citi (3): 


m JACI est” monumentul DA, a i-a. 


Te întru această casă (lăcaş) î în anul Domnului 1628 (5, 
luna Martie a 2-a zi în Dumineca Maicei Preacurate (iite) 
dis de pan a răposărei şi Era : ru 


- dumnealui Radu. E Dire > i f i $ Par 
ea pr r To pm >: 
Astia liziera ali ai DE RP T 


aj Muia Site Condica No. 1. M-rea Radu- Vodă, pag. 614. 
(2) Monografia Năsturelilor, inedită. 
(3) Traducerea d-lui Stoica Nicolaescu. 

La 14 Decemvrie 1635 văzurăm (1), că a încetat din viață 
«nobila Doamnă Despina soţia lui Radul Năsturel.» 

In biserica veche (de lemn) se aflau acum 2 morminte cu 
inscripţiuni, iar la 30 Noemvrie 7150 încetă din viaţă însu-şi 
Marele Logofat Radul, căci el trebuiă să fie acela pentru 
care blândul Udrişte invită pe călători să se roage «pentru 
«acel ce odihneşte aci, mort la 30 Noemvrie 7150, ete.» 

Moare deci Radul la 30 Noemvrie 1641 şi, negreşit, fiii lui 
inclusiv Doamna Elena, care puteau să-i facă locuinţa de veci 
alături nu se hotărâră astfel, se vede treaba. Din citirea de 
acum 40 de ania yechilului resultă că sub o piatră deja exis- 
tentă, «tot pe această piatră,» se înmormântă unul (cine?) la 
30 Noemvrie 7150. Şi daca Vechilul nu numeşte pe răpo- 
sat, aceasta nu ne surprinde de loc, daca ne reamintim că 
el a procedat la fel şi cu jupâneasa Despina, al cărei nume 
este destul de lămurit scris (vezi piatra pag. 229). 

Pe piatra jupânesei Despina văzurăm asemenea că nu se 
vorbește nimic despre răposatul dela 7150, iar Vechilul nu pu- 
teà să inventeze data pentru susţinerea cauzei. Data aceasta 
încă se verifică cu documente, cum vom vedeă. Unde a citit-o el 
dar? Pe pisanie, de sicur, nu. Atunci nu ne rămâne altă hi- 
poteză decât piatra aceasta ştearsă. Şi credem că avem o 
probabilitate de 90 de șanse la sută, să afirmăm că T. PAAS. M, 
după piatra ştearsă, se referă la marele Logofăt Radul. 

Radul Năsturel nu puteă să se odihnească în aceeaşi lo- 
cuinţă cu soţia lui pentru cuvintele pe care le-am arătat 
dejà, el însă nu putea să fie înmormântat nici cu un strein. 
Se odihncă deci cu primul său flăcău cu Șerban Logofătul ! 

Este probabil că Doamna Elena şi cu fraţii ei se sfătuiră 
să facă o altă biserică «de piatră» în locul celei vechi, căci 
acum aveau de îngrijit rămăşiţele pământeşti ale scumpelor 
lor rude şi astfel se puseră pe lucru iar la 1644 târnoseau 
biserica din Fierăşti cu hramul Sfintei Treimi (Pogorârea 
Sf. Duh), locaş demn de ceice adormise înainte și se odih- 
niau acolo. 

Radul biv. Vel Logofătul Năsturel se născii pe la 1573, 
se căsători la 1594 cu jupâneasa Despina, din casa lui Mi- 
hai Vodă. La 1606 Iunie 28 îl aflăm Clucer (Ac. Rom. doc. 
20/XCV). Sub domnia ginerelui său, Matei Basarab, şi pe 
timpul când Doamna Elena ţineă scaunul, Radul este Vei 
Vistiar. La sosirea lui Matei îl aflăm în Divan ca Vel Lo- 
gotăt pentru puţin timp (3 Iulie 1633), La 22 Ianuarie 1634 
numai figurează în Divan. Trăeşte încă, retras la Fierăşti, 
la 20 Ianuarie 7148 (1640) (2). Dela această dată nu l-am 
mai aflat în nici un document, iar în monografia Năsture- 
lilor am conchis că va fi adormit în Domnul împrejurul a- 


) Albina No. 9, anul X, pag. 228. 
) Condica Domeniului Fierăști, doc. 2. 


(1 
(2 

cestei date. De aceea conchidem şi acum că data publicată 
de Trompeta nu se poate referă decât la fostul mare Lo- 
gofăt Radul Năsturel. Şi cel înaintea lui adormit nu poate 
îi de cât Serban. 
Timpul va confirmă sau va infirmă arătările noastre şi 
când zic Timpul, înţeleg pe cercetătorii mai norocoşi ca noi. 
General P. V. Năsturel. 


c x 


Mânăstirea Neamţului. 


ornim disdemineaţă spre Mânăstirea Neamţului, într'o 

trăsură ușoară cu trei cai. Trecem podul peste 
Ozana, peste limpedea Ozană a lui moș-Creangă. 
Humuleștii rămân la stânga în liniștea și lumina 
începutului zilei. Departe, codrii, pe munți, stau încă 
visând în ceața lor fumurie. 

Trecem prin marele sat al Vânătorilor. De aici, din câm- 
pia dreaptă, se vede mai deslușit, în sălbătăcia ei, pe pisc, 
ruptă, dărâmată, sură, bătrâna cetățuie a Neamţului. Târ- 
gul rămâne în urmă; cetățuia, cum ne depărtăm, își tot 
schimbă liniile și contururile ciudate pe albastru șters al 
cerului. 

Căldura văzduhului crește, pulberea drumului sporește. 
Noroc că intrăm în binecuvântata răcoare a unei păduri 
de stejari. Ne oprim o ţâră la o fântână adâncă cu cum- 
pănă. Bem apă rece dintrun cofăel de brad, pe când la 
noi se uită curios, mușcând dintr'un măr, un țânc numai 
de-o șchioapă, bălaiu și cu ochii altaști. Se uită și la noi, 
priveşte și în spre maică-sa, arsă de soare, îmbrăcată în 
catrință vrâstată roș și negru, — și parcă ar voi să o întrebe 
ce fel de ființe viețuitoare suntem și noi în lumea asta mare 
a lui Dumnezeu. Dar maică-sa nu se sperie de noi, și la 
urmă se îmblânzește și Petruş, ne râde şi i se umplu de 
lumină ochișorii neliniștiți. —- Stăm la umbră, și cumpăna 
scârție în turca stejarului uriaș, cu frunze crestate, lucii, 
pe trunchiul căruia o tablă îi însemnă numele: «Stejarul 
mitropolitului Veniamin Costache.» 

Frumoasă închinare, mă gândesc eu. Să te răcorești cu 
apă limpede, să cugeți puţin la umbră și să-ți aduci aminte 
de moșneagul acela blajin pe care l-a chemat părintele Ve- 

niamin. Trupul său doarme în pământ somnul drepţilor, iar 
numele îi strălucește pe un stejar uriaș lângă apă curată 
ca lacrima. — Dar farmecul piere in curând: căci mulți 
stejari poartă table și prea multe nume sunt însemnate, 
prea mulți stejari frumoși dăruiți celor mari și mici ai vremii 
trecătoare. Sunt și nume frumoase și nume mai puțin fru- 
moase ; și prietenul meu, care are limba cam răutăcioasă, 
hărăzește proprietarilor samavolnici, celor cu nume puţin 
frumos, o epigramă: «Dacă n'ar fi mititeii aceștia într'o 
tovărășie strălucită — ai crede că stejarii li se dăruesc pen- 
tru altceva: pentru o fringhie și pentru nobilul lor gât...» 
Li 

Lăsăm la stânga, la marginea pădurii de stejari, drumul 
care duce la Secu, și noi coborim repede în vale, pe lângă 
fânețe care ne trimit pe boarea fină mirezme calde. Acolo, 
in vâlceaua de sub munţi, între păduri, se ridică în liniște 
turlele bisericilor mănăstirești dela Neamţ. In jurul sălașului 
acestuia mare de călugări sa înjghebat un sat aproape: 
căsuțe albe se înșiră pe marginile drumului, curate şi singu- 
ratice. O mănăstioară tăcută rămâne în stânga la poale 
de pădure, bolnița, impresurată cu zăplazuri uriaşe rămâne 
lângă drum în dreapta, şi clădirile mari ale mânăstirii ìn- 
chizând bisericile vechi se ridică înnainte-ne. Hogeagul mare 
al bucătăriei, mare ca un coș de fabrică, fumegă ușurel. 

Un călugăr bătrân stă pe o bancă de lemn în gang in- 
naintea porţilor. Se gândește la ceva — poate —la ceva 
greu și adânc, în lenea zilei. Un frate în haină cenușie, trece 
pe lângă noi, cu fruntea încreţită. Intrăm în curte, intre chi- 
liile cu două rânduri, ca într'o cetăţuie. Liniște. Pace. Nu 
vedem pe nimeni. Am venit să vedem mănăstirea, dar mai 
ales să găsim pe vlădica Narcis, starețul. — Ne uităm în 
dreapta, ne uităm în stânga, — n'avem pe cine întrebă de 
nimic, 

Innaintăm și noi la noroc. Suim trepte, întrun cerdac. 
O slugă s'a strecurat pe o ușă. Zărim mănunchiul unei so- 
nerii. Trag tare de două ori. Un clopot răsunător izbuc- 
nește chiar lângă noi, în sala deschisă, și indată un glas 
vioiu destul de puternic, strigă: Intră! 

Intrăm Pe o nșă deschisă, într'o odăiță destul de săracă, 
zărim aplecat asupra unei mese pe un bătrân mititel, că- 
runt, cu ochelari. Pe vlădica Narcis mi-l închipuiam alb, c'o 

e 

barbă mare, înalt, liniștit, trist, — ṣi deodată se scoală de 
la măsuța lui simplă de lemn bătrânul mititel și vioiu, cu 
ochelarii lui, — și ne privește cu ochi cercetători, neliniștiți 
și plini de vioiciune. li spunem cine suntem ; — ne întâmpină 
cu prietenie, — vorbind tare și vesel. Şi îndată, ca și cum 
cu bucurie ar fi tresărit din amorțeala chiliei, a tăcerii, a 
muncii lui și a răsfoirii lui în vechi hârțoage, — se mișcă, 
își scutură praful singurătăţii, ne învălue aproape în vorba-i 
bogată și înflorită. Intrun ceas ne spune o mulţime de 
lucruri, ne trece pe dinaintea ochilor o mulțime de icoane 
vechi și atumate, — ne scoate apoi in cerdacul liniștit, în- 
tinde mâna și ne arată ograda tăcută, biserica cea veche 
a lui Vodă Ştefan, biserica cea nouă, chiliile tăcute cu 
ziduri afumate ; și bătrânelul acesta, neostenit la vârsta 
lui, cufundat cu dragoste în trecutul mânăstirii, — care știe 
atâtea istorii vechi, care are atâtea amintiri, în hărnicia-i tă- 
nără îmi amintește pe vrednicii monahi de odinioară cari 
munceau din greu aici, cari înzestrau cu cărți o țară în- 
treagă, cari se străduiau, cercetau, învățau și duceau viață 
întinsă spirituală, urmând căile Domnului. Iar părintele Nar- 
cis singur stă între hârțoagele mănăstirii, între cărțile lui 
legate cu scoarțe tari la care a muncit o viață, singur pare 
un urmaș al vremurilor bune. In jurul lui e tăcere, tăcere 
de pustiu. Călugării dorm vieaţă trândavă în chiliile mânăs- 
tirii ;.nimic nu tresare în așezământul mort; o jale adâncă, 
ca pe un mormânt pe care crește iarba uitării. 

Şi în adevăr că singur, cu totul despărţit de vieața mă- 
năstirii, trește bătrânul vlădică. Aceasta am încercat-o mai 
ales cu bietele nostre stomachuri flămânde, și am înțeles-o 
cu prisos. Sfinția-sa eră tot așa de strein ca și noi de îndelet- 
nicirile sufragiului, de puii fripți pe care îi ospătă nu știu 
care călugăr, și de borșul de post pe care l-am înghițit cam 
cu noduri și noi, ca și sfinția-sa... 

4 $ 

Trebue să fi fost tihnită şi senină vieața pe care o du- 
ceau bătrânii călugări aici, fugiți de ale lumnii negre și a 
mare valuri. Tot spre tihnă și tăcere veniau și bătrânii 
boeri pe aceste locuri, ctitori plini de osârdie și iubire pen- 
tru cele sfinte. Acum vieața aceasta a mânăstirii Neamţului 
s'a trecut; peste vieața aceasta sa așternut pulbere. — Fru- 

museţile au rămas, o natură bogată în incântaii, în marginea 
codrilor vechi, la poalele munților, — dar omul dornic de 
linişte care se rătăcește pe aceste meleaguri, omul adevărat 
care fuge de larma târgurilor și de aer nesănătos, de bună 
seamă că nu se așteaptă să găsească aici un nou oraș, cu piața 
lui dimineața, cu bucătărese, cu vizitii, cu cucoane mândru 
gătite, cu muzici, cu baluri, cu excursiuni gălăgioase, și cu 
goana, cu apriga goană după «băeții buni» cari vor să se 
insoare, şi după fete cu zestre... Și iar nu se așteaptă să 
găsească călugări cari cresc și trăesc pe-aici ca niște mă- 
răcini. Am stat de vorbă cu unul, care trebue să fie ca 
mulţi alții. 

Se tânguiă de vieața acesta de vită. Trăește rău cu to- 
varășii lui. Nu face nimeni nimic. El se plictisește de moarte. 
Fuge din când în când și umblă târgurile și satele: pe ici, 
pe colo, are cunoștinți și mănâncă mai omeneşte, mai 
“petrece... Nu-i vorbă, îl mai arestează poliția, il mai ține 
inchis, dar el se duce mai departe, și apoi după ce se 
ostenește se intoarce înnapoi... 

«Da' aici, să vă spun eu, nui de trăit... 

— Atunci de ce te-ai făcut câlugăr?.. 

— Apoi să vă spun... Eu... nu că mă laud... dar 
eu am fost locotenent de cavalerie... și mau reformat... 
și ce eram să mă fac?.. Ce puteam face? M-am făcut că- 
lugăr... Eu am fost și nebun... Am fost închis la bol- 
niță ... Chiar deaceia m'au reformat...» 

Și prinde a spune multe lucruri triste și grozave despre 
îngrămădirea de călugări a mănăstirii. Spune multe, spune 
de toate, numai despre vieață tihnită și despre liniște schiv- 
nicească nu vorbește. Apoi, ca un oștean ales ce a fost, 
nu întârzie să ne zică Zu și monșer. Dar întrebuințează așa 
de des pe 44 și pe mzonșer şi spune așa de răspicat 7râfor- 
mat în loc de reformat, — încât înțeleg că nenorocitul a- 
cesta care a fost nebun din ascunse pricini, care umblă 
din oraș în oraș prin aresturile polițiilor, o fi fost cel mult 
vre-un sergent reangajat, dacă o fi fost și asta... 

Și părintele Melchisedec după ce ne-a întristat cu atâtea 
lucruri grozave, rămâne mai înviorat lângă fântâna din fața 
porții mănăstirii, în haina lui roșcată de șieac, cu fața chi- 

nuită și ars in barba sură castanie, pe când noi plecăm in 
tăcerea zilei, și pe când mânăstinea doarme, doarme somn 
trist, în valurile de căldură ale lui Iunie. 
Mihail Sadoveanu. 
— D095 


„Maica buna“ 


=== 


YW ot satul o cunoaşte pe Maica buna: cu cei bătrâni 
Sn a copilărit, pe cei tineri Îi știe din tașă. li zic Maica 
NO buna, fiindcă tuturora le-a prins vre-o nevoie, le-a 

sărit în ajutor cu fapta și cu sfatul. Nu se face o 
nuntă, să n'o întrebe părinții ce crede de flăcăul cutare 
care ar vrea să le fie ginere ori de fata ce vor so ia de 
noră. 

— De, maică, bun e și băiatul bună e și fata; numai sunt 
amândoi iuți și două săbii într'o teacă nu se poate.» Cel 
iute cate-și păreche mai domoală, dacă vrea să ție casă. 

Maica buna e cam adusă din șale, -că poartă mulţi ani 
în spinare şi a muncit din greu. Fața zbârcită i-o întineresc 
ochii ei buni, cari cată cu drag la fiecare. Pe lângă tâmple, 
de sub ştergarul alb, i se zărește părul cărunt. 

N'a avut copii. Și mult le duce dorul. La moș Ajun și 
la toate zilele mari, băeții satului vin buluc la Maica buna, 
că-i miluiește cu tot soiul de bunătăți. 

Tineretul și copiii, când o întâlnesc, îi sărută mâna, dor- 
nici de-a fi mângăiați de ea. 

Intr'o zi, pe după amiază, mergea la o cumătră cu furca 
in brâu. Așa e obiceiul ei, să nu steă locului; dar nici de- 
geaba. Când să cârmească hudița, pe aproape de casa Ra- 
dului, aude țipet de copil. Dă repede să vază ce e. Un 
dulău, cât ţi-e ursul, sărise la băiatul Ilenei lui Cojnea. 
Copilul ţipă, apărându se cu pălăria, alb la față ca varul. 
Maica buna apucă furca din brâu, mai ia niște bulgări de 
pe jos și, cu vai nevoie, alungă câinele. 

Luă apoi copilul de mână, îl netezi pe cap, îi așeză pălăria. 

— Te-ai speriat, puiule? Nu-i nimic, mânca-lar turba ! 
Ce, tremuri? Flăcău eşti tu? Flai acasă și bea apă. 

— Nu mă duc, Maică bună, mă tem. 


www.dacoromanica.ro 


ALBINA 353 


— Asta-i! După ce eră să te rupă câinele, ți-ar mai 
trebui şi bătaie ! 

— Vezi cam spart oala. Mă trimesese mama la borş. 
Când a dat javra la mine, mam plecat să iau bulgări 
și-am scăpat'o. 

— Nu te bate. 

— Nu mă duc, scâncea mereu băiatul, ștergându-și lā- 
crimile. 

— Bată-te norocul, hai că merg eu cu tine. De ne-o 
bate, să ne bată pe amândoi, zise bătrâna, luând copilul 
de mână. 

Ileana spoeă pe-atară. 

— Noroc bun, llean'o ! Ce taci, spoeşti? 

— Să dea Dumnezeu, Mamă bună. Dar ce mi-l aduci 
ca pe-un mire? Unde-i oala cu borş? Te-ai luat la harță 
cu băieții și-ai spart'o? Ha? Stai că-ți dau eu ţie. Ce crezi 
că Maica buna o să-ți ție parte, dimone? 

— Ho, soro! Pară-ţi bine că ţi-l aduc teafăr. Erà să-l 
rupă câinele lui Radu. Răcneă băiatul ca 'n gură de șarpe. 
Țipenie de om nu eră, să-l scoață. Cu furca, abia am go- 
nit turba, 

— La hărățit, împelițatul. Nu scapă el de bătaie. 

— Arď’o focul de oală ! Iți dau eu alta Dsstulă spaimă 
a tras mititelul. Dă-i mai bine puțină apă. 

— Dumitale așa ție a zice; dar eu nu mă stăvesc în 
casă cu blide : pe ce pune mâna, strică și strică. 

— Să trăiţi voi, să cumpăraţi și ei să fie sănătoşi să 
strice. Atâta pagubă să aveţi. De aflu c'ai pus mâna pe bă- 
iat, nu-ți mai trec pragul. 

—  Sărută mâna Mamei bune. De nu erà ea, ce mai 
puiu de bătae mâncai! 

— Rău făceai, mamă, copilul bun se bate de cuvânt; 
pe cel rău, poți să-l baţi cu toată pădurea, în zădar. Ni- 
culiță e băiat bun. 

Maica buna plecă la o nepoată : eră un copil bolnav și-i 
stă de ajutor. Așa eră obiceiul ei: unde auzeă că e un 
greu, că-i de păzit un bolnav, numai decât eră acolo. Cu 
glas blând, cu vorbe mângăietoare alină durerile și da curaj. 
De vedea că-i o boală mai grea, sfătuea să cheme doctor. 

— Vezi, dragul mamei, doftorul știe câte pe lume, că 
ei caută mii de bolnavi. Eu a-zi ași fi fost oarbă, ca toți orbii: 

de nu mă duceă părintele la spital. Două luni încheiate m'au 
ţinut, până ce au crezut ei că e bine să-mi facă operaţie. 
Vezi! Dumnezeu da-le-ar sănătate, că mau făcut de văz. 
De-atunci povăţuesc pe oricine să meargă la doftor că, de-i 
boală cu leac, doftorul numai decât o vindecă. 

De multe ori Mama buna pândeă, când es copiii dela 
școală. Mult îi eră dragi, să-i vază veseli și zglobii. Le da 
nuci, covrigi ori smochine. Intr'ozi doi se încăeraseră la bătaie. 
Cel mai mare îl trântise pe cel mic jos; ăsta scosese bri- 
ceagul. In furia lor, no văzuseră pe bătrână Dânsa se 
apropie răpede și, cu glas blând, zise: 

— „Ce nu puteți impărți, voinicilor? Așa scrie la carte, 
să vă bateți, să vă tăiați! Tătari, Turci, îţi fi oare? 

— Dacă mă bate. 

-— Rău a făcut că te bate; dar tu făceai și mai rău, 
de-l tăiai cu briceagul. Vă socoteam băeți buni și mă gân- 
deam, de moș-Ajun să vă fac câte-un colac împletit în patru. 
Aferim ! Ruşine ! Zeu, ruşine! 

-- Ma înjurat Mamă bună, zise cel mare. 

— Numai beţivii și ticăloşii înjură. Voi cari învățați la 
şcoală, e rușine. [mi vine să mă duc la învățător să-i spun 
ce isprăvi faceți pe drum. 

—  lartă-ne, Mamă bună. Zeu, nu mai facem! 

— Vă ert; dar numai o dată de vă mai prind, să știți 
că de moș-Ajun n'aveţi ce cătă la mine. 


. . . . . . . . 


Bătrana erà un fel de paznic: Unde nici te așteptai, 
popâc și ea: dădeai cu ochii de dânsa ..... 

Erà în sat un biet slab de minte. Nu făcea nimănui reu. 
Oamenii spuneau că la apucat prosteala din spaimă.. Fiind 
copil de cinci ani, a venit tată-so beat și, luându-se la 
ceartă cu nevastă-sa, — mama băiatului, —a apucat toporul 
dela trunchiu s'o taie. Din ziua aceea a remas prost. A cre- 
scut mare, dar la minte a stat pe loc. Unii băeţii rei îl zădă- 
reau, îl chiueau din urmă și, de se mâniă, aruncau și cu 
pietre în el. 

Într'o zi, cum eşiseră băeții dela școală, apucând pălcuri, 
pâlcuri spre casă, numai uitte cât colo Maica buna și 
ea în urma lor. Vreo cinci șase băieți, aruncau cu pietre, 
tot strigând: «Petrică nebunu a furat tutunu.» Sărmanul 


wwWw.dacoromanica.ro 


ALBINA 325 


se tot tereă, apucând pe lângă gard, ca un câine ce se 
vede huiduit. 

— Bine, băieți, nu vă e rușine? Alei! Voi in toată min- 
tea să rideți de un biet nenorocit? le zise Mama buna pe 
dela spate. 

— Nu-i facem nimic, el a aruncat cu pietre întâiu. 

— Mai spuneţi și minciuni ! Doar nu știu eu că, săracul, 
nu face nimănui nici un rău? In loc să vă fie milă de el, 
să-i daţi o bucăţică de pâine ori de mălaiu, că Dumnezeu 
il ştie de-a mâncat, voi îl huiduiţi cu pietre ca pe un câine 
turbat? Nu destul mare el bietul lumina minței? In carte 
nu învățați că e păcat și rușine să rizi de nevolnici și de 
neputincioşi? In zădar știți voi a ceti, dacă nu vă purtați 
cuvincios și nu vi-i milă de cei nenorociți. 

— Zeu, n'am ris, Mamă bună, incepură a se jură băieții. 

- Nu vă jurați că e păcat să minţi, dar încă să luaţi 
numele lui Dumnezeu în deșert? Am văzut cu ochii. Mai 
bine, gândiţi că voi aţi mâncat azi; dar el, săracul, n'a luat 
o 'mbucătură, Na, mă Ghiţă, cinci parale, întră colea la pră- 
vâlie şi adu un sfert de pâine. 

— Hei, Petrică, vin la maica: Ai mâncat a-zi? 

— Foame lui Petrică, zise nenorocitul, uitându-se cu ochi 
înlăcrămaţi la bătrână. 

— Ce ţi-au făcut băeţii? 

— Bătut pe Petrică. 

— Vedeţi? El nu minte. Voi, cogemite școlari, spuneți 
minciuni! Ce-ar zice domnul învățător, să-i spun? Ha? 

Ghiţă veni intr'un suflet cu sfertul de pâine. Bătrâna îl dete 
lui Petrică. Asta, luă pâinea, se uită la bătrână, pe urmă 
la băeţii. Ochii i se luminară de bunătate copilărească, 
rupse o bucăţică și-o dete celui de mai aproape, zicând: 

— Na, papă și tu. 

— Sărmanul, Vați bătut cu pietre și el vă dă pâine!.. 

Băeții au pus nasurile în pământ, plecând ruașinați. 

Sofia Nădejde. 


a 


E A e zu a 
AER: 


— Cine numai pentru sine trăeşte, numai de sine 
îngrijește şi numai pe sine iubește, fără de ome- 
nie de obşte se socotește. 


noa alta — 

Lucrările pentru întreţinerea cartofului, 


TN pă semănat, cartoful trebuie să răsară în 
P 15 — 28 zile şi după ce au crescut firele în înăl- 
24 ţime de 7—10 c. m, se sapă sau se prăşese 
A pentru prima oară. "Unde s'au îngropat la se- 
mănat cartofii cu rariţa, peste muşuroaie sau spi- 
nări, se trece în curmeziş cu o maşină «cultivator», 
ce are 5 sape mici. Cu acest cultivator se trece atât 
printre mușuroaie -- prin șanțuri — cât și peste mu- 
şuroaie, în curmezișul locului. 

Risipindu- se astfel mușuroaiele, se vor rupe şi bu- 
ruenile răsărite, îngropându-se tot odată sub ţărână, 
deschizându-se astfel din nou calea aerului, căci 
cu cât el va pătrunde în cuiburile de cartofi, cu atât 
mai mult aceştia vor creşte mai degrabă. Dacă pă- 
mântul este plin cu rădăcinile buruenilor, culti- 
vatorul nu va puteă răsturnă pământul bine până 
lângă fiecare cuib; de aceea este nevoie ca să se 
rupă cu sapa sau să se caute a se stârpi buruenile, 
cari fac munca grea și împart hrana din pământ 
semănăturile. 

Când firele au ajuns înălțimea de 30 c. m., tot 
cu rariţa se intră printre rânduri, trăgându-se 
iarăși ţărâna împrejurul cartofilor în coame sau 
spinări, fiind acum mușuroit cu desăvârşire. Unde 
pământul este de natură uscat, să se lase rarița 
mai adânc pentru a se face mușuroaele mai mari ; 
iar unde pământul este cam umed, să se facă mu- 
șuroaiele mai mici. Mușuroitul de acum să se facă 
la vreme şi când pământul este svântat. Trăgân- 
du-se ţărâna lângă cartofi sau muşuroindu-se prea 
de timpuriu, se astupă lujerii (firele) și mușuroin- 
du-se prea târziu se vatămă cartofii în pământ 
Pe alocurea se taie lujerii, după ce cartofii se mu- 
şuroesc, în credinţa că cresem ai repede ; este foarte 
greșită această credinţă, pentrucă se stingherește 
creșterea cartofilor în pământ. 

Să se caute a se acoperi (muşuroi) toți cartofii 
bine, căci cei rămaşi nemuşuroiţi şi veniţi în atin- 
gere cu lumina şi soarele, capătă o culoare verde 
şi toţi cartofii cari cresc în pământ verzi, coprind 
în ei otravă (solanină); deci trebuesc înlăturați 


dela mâncare. 
Gh. Manolescu-Vâleea. 


Vechia, Culă Boierească la Expoziţie. 


Intre clădirile menite să rămână şi după închi- 
derea expoziţiei, un loc de frunte va ocupă așă zisă 
culă boierească. 

Vechia Culă boierească» — zice Călăuza Expo- 
ziţiei — e zidită după modelul culei ce se află în 
județul Argeş, lângă Șuici. Culele erau casele pe 
cari boerii de pe vremuri le construiau dinadins 
făcându-le înalte, sus cu privdor, iar jos cu fere- 
stre înguste pentru ca cei dinăuntru să poată ţine 
piept zile şi chiar luni întregi Tureilor năvălitori 

Cula dela Expoziție e compusă din 3 săli supra- 
puse, dintre cari cea de sus are un pridvor de lemn. 

Scara ce duce la încăperile de sus ale culei se 
oprește întâiu în fața unei odăi, în care s'au adu- 
nat odăjdii şi cărţi bisericeşti vechi; apoi urcă până 
la o altă încăpere, unde sunt fel de fel de obiecte 
bisericești de mare preţ. In fundul primului cori- 
dor se află şi un paraclis, căci boerii de odinioară 
în marea lor evlavie aveau, până şi în locuinţa lor, 
un loc deosebit pentru îndeplinirea datoriilor cre- 
ştineşti. La decorarea acestui paraclis, care e de 
o frumuseţe artistică desăvârşită, a lucrat picto- 
rul Verona. 

Cuvântare ocazională pentru anul nou. 
ia| 
Fraţi Creştini, 


In această mare sărbătoare, când prăznuim începutul unui 
an nou; când sărbătorim aducerea aminte despre tăierea 
împrejur a Mântuitorului, la opt zile după naştere, pentru 
implinirea legei mozaice, şi, în fine, când suntem chemați 
să lăudăm prin cântări po marele ierarh şi învăţător al lu- 
mii — Vasile cel Mare, —nu pot să vă adresez altă urare 
mai potrivită decât să vă amintesc cuvântul Mântuitorului: 
Fiți dar voi desăvârșiți, precum şi Tatăl vostru cel din 
ceruri, desăvârșit este. Şi într adevăr, ce alt îndemn, ce altă 
îmbărbătare la lucru v'aş puteă adresă astăzi când începem 
un nou an de viaţă, decât să vă doresc desăvârşire morală. 

Iubiți creştini, Noi oamenii fiind creaţi de Dumnezeu după 
chipul şi asemănarea Lui; fiind deci înzestrați cu puteri su- 
fleteşti şi însuşiri deosebite de-ale tutulor celorlalte fiinţe, 
suntem obligaţi să lucrăm astfel în viaţă, în câtsă ne apro- 
piem, pe cât va fi cu putinţă, de creatorul nostru. Cu alte 
vorbe, ţinta finală pe care trebuie să o urmărim în lume, 
este perfecțiunea sau desăvârşirea morală. 

Dar pentru ca să putem atinge acest ideal sublim al re- 
ligiunii creştine ortodoxe, avem absolută nevoe ca să ne cer- 
cetăm trecutul nostru şi constatând în acel trecut oarecare 
scăderi, lipsuri, greşeli ori păcate grele, să ne silim pe deo- 
parte, a înlătură acele scăderi ori lipsuri, iar daca sunt pă- 
cate, să ne căim înaintea lui Dumnezeu cu sdrobire de inimă 
precum a făcut psalmistul David, care a zis: Inimă înfrântă 
și smerilă, Dumnezeule, nu o vei urgisi; iar pe de alta, să 
cerem cu sinceritate ertare dela Dumnezeu şi o vom do- 
bândi. 

Şi când socotiți, Iubiţi creştini, că ar fi ziua cea mai po- 
trivită pentru a ne cercetă conştiinţa noastră, trecutul nos- 
tru? Fără îndoială ziua de astăzi. De ce? Pentrucă astăzi, 
după cum am spus, începem un an nou de viaţă. 

Astăzi dar, este bine să ne aducem aminte trecutul, adică 
să înfăţişem conştiinţei noastre: bucuriile şi necazurile, în- 
destulările şi lipsurile, isbânzile şi pierderile în afaceri, vir- 
tuțile și păcatele din anul care s'a încheiat acum câteva 
ceasuri şi, privind la ele, să ne îmbărbătăm la lucru în anul 
ce începe; să ne ostenim a săvârşi numai fapte bune, şi 
punându-ne toată nădejdea în bunătatea lui Dumnezeu, să-L 
rugăm ca să ne ajute a petrece cu bine şi acest an, căci în 
foile tainice ale viitorului nu este cu pulință a citi nici 
unul dintre noi muritorii. Numai Dumnezeu este stăpân al 


www .dacoromanica.ro 


ALBINA r r 36L 


viitorului; numai dela El se cuvine dar să cerem tot aju- 
torul, ca să păzească în pace scumpa noastră țară şi pe noi, 
şi să ne ocrotească de orice primejdii. 

Dar câţi dintre d-voastră nu se vor fi întrebând în taină 
acum: Cum trebuie să lucrăm? Sau cum se cade să ne pur- 
tăm, ca să fim plăcuţi lui Dumnezeu? La aceste întrebări, 
răspunsul este uşor de dat. Noi creştinii avem o lege sfântă, 
legea evangelică; n'avem decât să ne silim a o cunoaşte bine 
şi să împlinim cu sfinţenie poveţile ei, şi atunci vom fi buni 
creştini; vom fi lucrători conştiincioşi în via Domnului şi, 
ca răsplată din partea lui Dumnezeu—Judecătorul suprem, — 
vom auzi dulcile cuvinte: Bine, slugă bună și credincioasă, 
peste puţine ai fost pusă, peste multe te voiu pune, întră 
întru bucuria Domnului tău. 

Incă ceva. Se mai poate ca unii dintre d-voastră auzind 
îndemnurile acestea, să zică în sine: Oare este vreunul care 
cunoaşte toată Evanghelia şi împlineşte cele cuprinse în- 
trînsa ? La această întrebare: Să nu credeţi că aceasta voim 
noi servitorii Sf. Biserici, adică să învățați toată Sf. Evan- 
ghelie. Nu, ci dorinţa noastră este ca orice creştin să se si- 
lească a cunoaşte şi împlini deocamdată numai preceptele 
mai importante din învăţătura Mântuitorului şi a Sf. Apos- 
toli, şi apoi treptat, treptat, prin citirea Sf. Scripturi şi a al- 
tor cărţi religioase, cum şi prin venirea regulată la biserică, 
se va ajunge la desăvârşirea morală recomandată de Mân- 
tuitorul, Deci lucrarea aceasta să nu vi se pară prea grea 
şi să ajungeţi cumva la hotărârea: Daca nu putem ști toată 
SF. Evanghelie ori tot Noul Testament, atunci să nu mai 
facem nimic ; căci în acest caz cădeți în păcatul leneşului 
din poveştile populare, care nefiind în stare să aducă apă 
cu doniţa, zicea că scopul lui este să aducă acasă puţul în- 
treg: şi în loc să care lemnele cu căruţa dela pădure, el 
spuneă că vrea să aducă pădurea toată acasă. Cum vedeţi, 
el vrând să aibă totul, sa ales cu nimic. 

Prin urmare, Binecuvântaţi creştini, încredinţat că veţi 
ține socoteală de cele ce vam spus şi având în vedere im- 
portanţa zilei de astăzi, încheiu această cuvântare cu urarea 
ca anul nou 1907 în care am păşit de câteva ceasuri, să fie 
un an fericit pentru toţi. Milostivul Dumnezeu să ne ajute 
ca să petrecem cu toţii şi acest an, în pace, mulţumire, de- 
plină sănătate și cu izbândă în toate întreprinderile noa- 
stre cele bune, cele creștinești. Amin. 

Econ. l. Constantinescu-Lucaci. 


Ea je ae 
Retrage-te în tine însuţi, dar mai întâi pregătește-te 


a te primi, 
— ERIS 

b ar Dee Mean 


Din istoricul liceului „Sf. Sava“ (1), 


A face istoricul liceului «Sf. Sava:, înseamnă a ne ocupà 
aproape de întreaga desfăşurare culturală a țării Românești 
de dincoace de Milcov, întrun timp de peste două secole 
şi un pătrar. 

In exsistența acestei şcoale deosebim două epoci: epoca 
dinnaintea lui G. Lazăr, şi cea începătoare cu Lazăr şi până 
azi; amândouă sunt interesante. dar mai cu seamă cea din 
urmă -- a lui Lazăr. 

Scoala dinaintea lui Lazăr îşi datorează existenţa sa, ca 
şcoală înaltă elinească, un felde Academie superioară, dom- 
nitorului Şerban Cantacuzino, care o întemeiă, pe la 1680, 
lângă biserica ridicată, în veacul al XVI, de Andronache 
Pârcălabul şi închinată lavrei Sfântului Sava dela lerusa- 
lim, dela care şi-a primit şi numele. 

Dar se vede că atât biserica cât şi clădirea în care se 
găsiă şcoala, se ruinară spre începutul secolului următor 
(XVIII), căci la 1707, urmaşul lui Şerban Cantacuzino, piosul 
domn Constantin Brâncoveanu, rezidi biserica din temelii, 
«adăogându pe lângă dânsa şi alte case şi tocmele casă fie 
şcoală de învăţat carte întru pomenirea vecinică a neamu- 
lui său şi a moşilor şi strămoşilor Măriei Sale pomena.» 

Astfel, şcoala lui §. Cantacuzino şi C. Brâncoveanu ră- 
mase după spiritul timpului, ca şcoală elipească, pe când la 
Sf- Gheorghe Vechiu continuă şcoala slavonească; iar româ- 
neşte abiă se învăţă foarte puţin pe la bisericile de prin 
mahalale dela dascăli ca Chiosea, Stan şi alţii, despre cari 
scriă ilustrul lor elev, Ioan Ghica, cu atâta humor! 

Cu începutul epocei fanariote, şcoala elinească câştigă 
foarte mult, mulţumită protecţiei domnilor fanarioți, cari nu 
cruţară nimic pentru ridicarea ei. 

Astfel, de pe la 1742 şcoala avù pe lângă dânsa şi o ti- 
pografie şi mai târziu şi un fel de internat. 

De pe catedra acestei şcoale, s'a predat fiilor de boieri ro- 
mâni, în limba elinească, filozofia, istoria (universală şi mai 
ales cea greacă), gramatica şi poezia, de câtre dascăli prea 
vestiți ca Manase Eliade, Neofit, Anastase Latinul, Lambru 
Yotiade, Vardalah, Veniamin, ş. a. 

Către sfârşitul vieţei acestei școale, ca școala grecească, 
se mai predă limba franceză şi legile. 

In timpul răsboaelor dintre Ruşi şi Turci, mai ales celui 
austro-ruso-ture din 1787--92, şcoala avù să sufere, căci lo- 
calul ei servi mai întâiu ca spital, apoi, după războiu, fu 
transformată în reşedinţă domnească a lui Vodă Mihail Şuţu 


(1) Cu ocazia serbării liceului Sf. Sava din anul curent (5 Decemvrie), 
d-l V. Vlădescu, profesor la acel liceu, a ţinut o cuvântare despre is- 
toricul acelesi şcoli, din care publicăm o parte aci. 

(căci palatul dela Mihaiu Vodă arsese, iar Curtea Veche erà 
foarte ruinată de ocupația Nemţilor lui Coburg) astfel încât 
şcoala trebui să se mute la Doamna Bălaşa, iar bogata bib- 
liotecă la Si. Gheorghe Vechiu. Dar la Doamna Bălașa şcoala 
nu stete mult, căci cutremurul cel mare din 1803, nu mai lăsă 
din întregul local decât o odaie «jos pe pământ», iar şcoala 
so mută în metocul dela Măgureanu, oferit de Mitropolit. A- 
oclo îşi va trăi ultimii ani ai vieţei sale, ca focar de cultură 
grecească. Localul dela Sf. Sava, în urmă ruinat cu totul, 
eră ocupat şi acum şi până la venirea lui Lazăr, de tot fe- 
lul de oameni fără căpătâiu. 

Din şcoala dela Măgureanu se recrutară cei dintâi elevi, 
în 1814—15, pentru primele reprezentații de teatru date de 
Domnița Ralu, fica lui Vodă Carageă. 

Este de observat că, pe când tinerii fii de boieri urmăreau 
în şcoala Sf. Sava, acum la Măgureanu, pe dascălii greci 
l'ambru, Comito, Vardalah, şi alţi rivali ai elenistului Corai, 
ei învățau limba românească, dispreţuită în straturile înalte 
sociale, dela modeşti dascăli de pe lângă bisericile din ma- 
hala, Chiosea, Stan, Chiriţă ş. a. Dela aceştia au învăţat 
Văcăreştii, Grecenii, Anton Pann, Nănescu, Paris Momuleanu 
şi atâţia alţii. 

Incă din 1815. administraţia şcoalei se dase de Vodă Ca- 
rageă unei Eforii, compusă din: Mitropolitul Dionisie Lupu, 
Banul Constantin Bălăceanu, Vornicul G. Golescu şi Logo- 
fătul Nestor. 

In anul următor, când înalta şcoală grecească dela Mă- 
gureanu se pregătiă de zile mai frumoase, căutând a se 
veorganiză şi gemând de mulţimea celor peste 320 de uce- 
nici ce o frecuentau; pe când conştiinţa naţională părea încă 
adormită, pentru mulţi români neaoşi fiind încă ruşine a 
vorbi româneşte şi o minune a învăţă meşteşucurile şi ştin- 
tele în limba naţională, veni Gheorghe Lazăr de peste munţi 

într'acesta “ales şi de Dumnezeu bine cuvântat, pământ 
«românesc», ca să semene «grâul cel curat» şi fără neghină. 

Apariţiunea marelui apostol, G. Lazăr fu tocmai la timp, 
căci spiritul românesc eră acum mai mult ca oricând sătul. 
de domnia tanarioţilor cu cultura grecească şi foarte lacom 
de învățături în graiul naţional, astfel că tinerii cari învățau 
încă la şcoala grecească dela Măgureanu precum şi pe la 
bisericile de prin mahala, alergară cu duiumul s'asculte pe 
acest nou preot al culturii naţionale. 


Şi aveau mare dreptate tinerii români să alerge la noul 
focar de cultură românească a lui Lazăr, părăsind şcoala gre- 
vească, deoarece şcoala lui Lazăr e natională şi democrată, 
deschisă tuturor românilor fără deosebire de clasă, pe când 
şcoala dela Măgureanu e grecească și aristrocrată, cultivând 

}. elenă şi fiind deschisă numai tinerilor cari cunoşteau a- 
ceastă limbă din familiile lor, deci numai fiilor de boieri. 
Lazăr, până a-şi deschide şcoala în mod oficial, ţinu prele- 
geri de aritmetică, gramatică şi altele, în scumpa limbă romă 
nească, dar cu toată bunăvoința Eforilor, avù de furcă până 
să convingă pe Banul C. Bălăceanu de aptitudinile limbii 
naţionale românești pentru predarea ştiinţelor într'însa. 


> 


Gheorghe Lazăr. 


După ce Etorii tură convinşi de planul mântuitor al! lui 
Lazăr, abiă pe la finele anului 1817 îl recomandară doni- 
nitorului, care recunoscu şcoala în mod oficial prin Martie 
1818. Tocmai în acest an, în şcoala dela Măgureanu, după- 
ce fu depărtat dela catedră şi din direcţiunea şcoalei pro- 
fesorul de filosofie, Veniamin, elevii lui Lazăr sporiră şi 
mai mult, iar şcoala dela Măgureanu se reorganiză pentru 
ultima oară, după un nou plan, având în capul său pe di- 
rectorul Dimitrie Ştefanopolitanul cu dascălii: cunoscutul 
Vardalah, Iatropol, Canela ş. a. 

Această reorganizare a şcoalei greceşti eră ca o ultimă 
încercare de însulleţire a unui organizm gata să se sfârşească ... 

Şi în adevăr, şcoala grecească îşi dete sufletul în anul ri- 
voluţiei marelui român, Tudor Vladimirescu, pe când disci- 
polii din şcoala lui Lazăr se duseră sub steagurile lui Tu- 
_dor Vladimirescu! Nimic mai firesc decât aceasta, deoarece 
tocmai ce se urmăriă de Lazăr se urmăriă și de Domnul 
Tudor! 

Şcoala lui Lazăr ţinu vre-o d ani în încăperile dela Si. 
Sava, reparate, iar G. Lazăr părăsi pe discipolii săi, bolnav 

şi descurajat, în 1823 întorcându-se în satul său natal, 
Avrig (lângă Sibiu). unde îşi dete, după puţin timp sufletul. 

Opera lui Lazăr fu urmată cu multă râvnă de vrednicul 
său discipol, Eliade, care-i ia locul în fruntea şcolii, având 
100 lei pe lună; dar aceasta numai pentru puţin timp, căci 
politica îl ja din capul şcoalei, după 1825, iar în locul lui 
vămâne tovarăşul său de muncă şi un vrednic urmaş, Eu- 
frosin Poteca, în acest an întors din streinătate. Acum însă 
se mai găsiau şi alţi tineri, printre cari Petrache Poenaru, 
Simion Marcovici şi C. Moroiu. Eliade, deşi retras din frun- 
tea școlii, totuşi întreaga sa vieaţă nu încetă de a lucră 
pentru ea şi prin ea pentru mărirea neamului. 


ENRE 


]. Heliade-Răduleseu. 


Şcoala dela Sf. Sava, condusă de Eufrosin Poteca, întovă- 
răşit de Ioan Pop, fu închisă în 1828, din cauza ciumei şi 
războiului ruso-turc, fiind prefăcută mai întâiu în spital, 
apoi în cazarmă pentru Ruși. 

Din această cauză, localul şcoalei find foarte ruinat, şcoala 
nu se putù deschide decât la 8 Septemvrie 1831, pentru un 
scurt timp în hanul lui Şerban Voda (azi Banca Naţională 
a României) şi apoi în localul reparat dela Sf. Sava, supt 
numele de «Şcoala Centrală» cu Eufrosin Poteca, Simion 
Marcovici, fraţii Pop, ©. Moroiu şi G. Ioanid. 

In această şcoală, se anunţă că se vor învătă 10 învăţă- 
turi, începând cu sistemul Lankaster şi terminând cu Pra- 
vila. Se înființează la Sf. Sava şi un fel de şcoală pentru 
profesori de prin provincie, ceece-i justifică numele de Şcoală 
Centrală. 

In primăvara anului 1832, Eufrosin Puteca se retrage ca 
egumen la Mânăstirea Motru. iar în locul lui urmează vred- 
dicul Petrache Poenaru, care servi şcoala ca profesor de 
fizică şi geometrie, dar mai ales ca membru al Eforiei şi 
director al şeoalelor, în care calitate eră în prima linie di- 
rector la «Sf. Sava». 

In această calitate, în 1832, Petrache Poenaru împiedică 
pe francezul Vaillant de a face din pensionatul înfiinţat 
tocmai atunci pe lângă şcoala Sf. Sava, un focar de cultură 
streină, obligându-l să respecte limba ţării. 

Tot în 1832, apări faimosul Regulament şcolar, datorit tot 
lui Poenaru, care începe cu: «Bună creşterea este cea mai 
dintâiu trebuinţă a unui neam; ea e temelia şi chezăşia pen- 
tru paza tuturor aşezămintelor obşteşti». In acest regula- 
ment, vedem 4 feluri de cursuri, cari vor apăreă în colegiul 
Sf. Sava: începătoare, umanioare cu 4 clase, complimentare 
şi speciale; în clasele complimentare şi mai ales în cele speciale 
se văd începuturile facultăților cari vor dăinui în şcoala 
dela Sf. Sava, până când îşi vor câştigă fiinţa lor proprie, 
după 1860. 

In anul următor 1833, contractul Eforiei cu Vaillant expi- 

rând, i se luară cei 5 bursieri (între cari era şi I. Zalomit, 
AIA profesor la Sf. Sava, şi apoi la univers itate profesor 
şi rector) şi se încredințară profesorului dela Colegiu, G. Pop. 

Internatul acesta mai întâiu cu 5 bursieri sau pensionari 
(cum se numiau pe atunci —avi mai târziu 12 bursieri) şi 
până la 40 solvenţi; întreţinerea bursierilor se făceă cu pri- 
sosul din taxele solvenţilor plus o subvenție a Eforiei şcoa: 
lelor. Acest internat însă pe la 1837 începu să decadă, nu- 
mărul solvenţilor devenind prea mic, precum şi din cauza 
reclamei ce făceau pensionatele particulare de curând înfii- 
tate. Vieața acestui pensionat se mai ținù câtva timp parte 
prin sporirea subvenţiei acordate de Etorie, parte prin 
înmulţirea solvenţilor, în urma reducerii taxei dela 60 la 40 
galbeni pe an; dar în cele din urmă, Eforia fu nevoită a des- 
fiinţă internatul, şi a ţinea pe bursieri pe la pensioane 
particulare şi apoi iar îl întiință. 

Subt înţeleapta cenducere a lui P. Poenaru, directorul Efo-. 
riei, care eră şi director al şeoalelor şi în prima linie al Co- 
lepgiului. se dezvoltă pe fie care an şcoala, după legulameu- 
tul de mai sus, pus în aplicare în 1833. - 
Vasile e e 


i a 
Stimaţi Cititori, 


Răspândiți vevista „Albina“ în cercul cunoștin- 
telor D-voastră. 


== 

Ingrijirea Pasărilor. 


Iarna păsările de curte trebuesc îngrijite cu mai 
multă băgare de seamă decât vara. In privinţa a- 
ceasta «Revista viticolă (No. dela 20 Noemvrie) ne 
dă câteva siaturi preţioase. 

Să le ţinem într'un cotet curat; să lăsăm să iasă 
afară dimineaţa, iar în timpul cât lipsesc ele din co- 
teţ, să-l aerisim cât se poate de bine și să-l cură- 
țim de toate murdăriile. 

Pe pământul din coteţe este bine a se aşterne 
foi uscate sau pleavă de grâu sau ovăz; chiar şi 
pământul dimprejurul cotețului este bine să fie aco- 
perit cu un strat de paie sau gunoiu de cal, astfel 
ca păsările să râcâie acel strat fără a stă cu pi- 
cioarele pe pământul umed. 

Deasemenea hrana trebuie îngrijită, şi cu cât ge- 
rul e mai tare cu atât să le dăm mâncare mai în- 
destulătoare. 

Găinile nu se hrănesc bine numai cu seminţe; 
căci ele mănâncă de toate. Când sunt libere, ele caută 
iarbă şi tot felul de verdeţuri precum şi viermii, 
larvele, insectele, etc, și prin urmare trebuie să 
căutăm și când le ţinem închise să le hrănim astfel 
ca alimentele să conţină şi produse vegetale şi ani- 
male. Se va da găinilor cel puţin odată pe zi o mân- 
care caldă formată din cartofi fierţi, zdrobiţi și 
frământaţi cu tărâţe, resturi de carne, cu sânge, 
stropite cu lăturile dela bucătărie. Ca grăunţe, se 
va da ovăz, hrișcă, grâu, ete. Ca băutură, vom 
aveă grija ca să aibă totdeauna la îndemână, apă 
curată, căreia din timp în timp îi adăogăm câteva 
grame de calaican. Seara se va vărsă apa din zghia- 
buri pentru ca să nu îngheţe. 

Ingrijind bine păsările, şi dându-le o hrană caldă 
şi îndestulătoare, -găinile vor putea ouă şi peste 
iarnă. 

DP 2223 — 

De mila animalelor înhămate or injugate. 


ne 
7 ine a stat mai multă vreme pe o stradă în oraş or pe 
un drum mai umblat de sat şi s'a uitat la mulţimea 
SI cărăușilor cari trec încoace şi încolo cu căruțele în- 

A cărcate, a putut vedeă cât de nemiloşi sunt aceşti oa- 

© meni cu dobitoacele. 

Căruţaşul, urcat pe sacii de grâu, loveşte fără îndurare 
bieţii cai, asudaţi de atâta cale, iar cărăuşul, mergând pe 
lângă boi, îi plesneşte mereu cu harapnieul, or îi îmbol- 
dește cu vârful beldiei, par'că ar lovi în nişte duşmani de 
moarte. 

Priveliştea este dureroasă, este tristă, este desgustătoare. 
Te gândeşti atunci că omul, mai marele făpturilor pămân- 
teşti ale lui Dumnezeu, a ajuns prin purtarea lui, mai pre- 
jos de acele dobitoace necuvântătoare. In clipa când ela 
ridicat mâna cu răutate asupra acelor vietăţi, pe care a a- 
juns prin dibăcie să le stăpânească, vezi că şi-a pierdut orice 
simţimânt omenesc şi că dânsul n'a înţeles încă să stăpâ- 
nească cu răbdare şi cu blândeţe aceste animale, cari îi 
sunt tovarăşii săi cei mai preţioşi. 


Cal bine ingrijit și bine hrănit. 


Plin de mânie, înfăţişată pe obrajii săi învineţiţi, în ochii-i 
înroşiţi, pe fruntea lui încruntată, omul uită că şi aceste fi- 
inţe sufăr chinurile ce le aduc loviturile. Nu-şi mai dă seamă 

că şi animalele sunt cu simţire şi că loviturile barbare aduc 
după ele durerea şi fac animalele încăpăţânate, rele și une- 
ori chiar primejdioase. 

La loviturile nemiloase ale unui stăpân rău, bieţii boi răs- 
pund cu mugete sfăşietoare şi adesea ori cad la pământ. 
in ochii lor blânzi citeşti atunci chinul unei vieţi trudite de 
muncă ,de traiu rău şi mai ales de pedepse nemeritate. Calul 
răspunde uneori întrun chip mai mândru răutăciosului de 
stăpân: aruncă din picioare şi nu lipseşte mult, ca să asvârle 
în pulbere pe acel tiran. 

Dacă vitele ar aveă o limbă cu care să-și arate durerea 
ce o simţese, sunt sigur că n'ar fi judecători mai aspri ai 
taptelor crude ale stăpânilor decât ele. 

Prin firea lucrurilor, omul trebue să aibă o inimă bună 
faţă de vite. Ce se poate cuveni aceluia care-ţi vine într'a- 
jutor şi-ţi inlesneşte traiul? De sigur recunoştinţă, aceasta 
este moneta cu care trebue să li se plătească în schimbul aju- 
torului lor. Ce poate fi mai de preţ decât un cal de Arabia, 
care mănâncă jăratec, cum zice poporul! Cu toate astea, Ara- 
bul îşi iubeşte calul ca și pe fiul său gii grăieşte cele mai 
prieteneşti cuvinte. 

Se cunoaşte aceă poveste despre vestitul cal «El Zorab», 
pe care ne-o cântă poetul nostru Coşbuc. Arabul, cu o 
casă de copii flămânzi şi desculți, nu se îndură să se des- 
partă de el şi cu inima sfăşiată de durere îi împlântă mai 
bine cuțitul in piept, decât să-l ştie pe mâini străine, cine 
ştie cum îngrijit. 

Cât pentru boi, cele mai răbdătoare animale domestice, 
ce alt vând i-a venit în capul săteanului decât acesta:. «Pe 
bou numai cu ciomagul îl mişti din loc!» Şi săteanul şe ţine 
de cuvânt. Nutreţ îi va da nu-i va da, dar lovituri cu grá- 
mada, cu vreme fără de vreme. Şi cu toate astea, e în cur- 
tea plugarului altă vită mai de preţ decât boul? Cu el îşi 
face arătura în ogor, cu el îşi face grăpatul, plivitul,... căratul 
productelor, cu el îşi duce plugarul nevasta şi copiii la târg 
şi fără de el îi sunt mâinile cu şi legate. 

Vitele, prin lovituri, pot să îndeplinească cu mai mare iu- 
țeală munca la cari sunt puse. De pildă doi boi cari duc o 
povară de lemne peste puterile lor, ori doi cai cari se în- 
torc dela pădure pe o vreme rea, când roatele intră până 
la osie în noroiu, pot să facă sforţări mario vreme scurtă; 
dar în ce stare vor ajunge aceste vite în câtevă rânduri, 
când vor fi avut aceeaş soartă? 

Prin asemenea storţări, animalele îşi pierd formele lor 
frumoase şi se pipernicesc. Munca lor va fi din ce în ce mai 
puţină şi o vor face cu mai mare greutate. In locde a cârpi 
cu biciul calul sau boul pe spinare, în loc de a trage calul 
de trâu, până când îi sângerează gura, mai bine conductorii 
lor s'ar îngriji de un nutreţ mai potrivit, şi s'ar ţinea și de 

celelalte îngrijiri prin cari animalele ar câştigă în putere şi 
în sănătate. 

De ce treabă mai poate fi bună vita aceea pe spinarea 
căreia cad zilnic sute de lovituri şi care s'a deprins cu ele? 
Cu ce preţ se mai poate vinde o astfel de vită chinuită şi 
bătută? Chiar şi după moartea animalului, nu va mai preţui 
mare lucru pielea lui. Străinii cari folosesc la tăbăcit pieile 
vitelor noastre, se minunează şi nici nu le vine a crede că 
noi Românii suntem atât de cruzi cu vitele, că nu ne mai 
dăm seama când le lovim. Pielea vitelor noastre o găsesc 
subţiată pe locurile isbite necontenit de biciu şi de beldie, 
aşa că din ea ese cea mai proastă piele tăbăcită, ba cu multă 
greutate se şi tăbăceşte. Iată cum însăşi vitele după moarte, 
face singure dovada de sălbăticia foştilor lor stăpâni. 


Bou bine îngrijit şi bine hrănit. 


E o datorie din partea celor cari se folosesc de munca 
vitelor să le înveţe a ascultă de cuvânt, iar nu numai de 
ciomag. Vita învățată cu cuvântul îndeplineşte mai lesne şi 
mai bine slujba ce i se dă, decât aceea care cade sub gre- 
utatea loviturilor. Biciul să se întrebuinţeze rar, cu măsură, 
să fie ca un rău trebuincios numai pentru vitele moi din 
firea lor, în locuri primejdioase iar nu pretutindeni. 

Astăzi s'a făcut şi în starea oamenilor un pas mai departe. 
Cu cuvântul dulce, cu cuvântul aspru, cu cuvântul poruncitor 
se poate face mai bună treabă decât cu pedepsele trupeşti. 

Plugarul care îşi îngrijeşte vitele, ca un părinte bun, acela 
care nu pune preţ pe biciu decât foarte rar, va puteă mi- 
nunat să stăpânească vitele prin cuvânt. Asemenea plugar 
nu varăbdă să-și vadă pe iubiții lui tovarăşi de muncă su- 

ferind dureri şi nici sângerându-le pielea din -pricina lovi- 
turilor. 

Cu drept cuvânt s'a zis că şi firea omului se poate cunoa- 
şte după chipul cum ştie să se poarte cu vitele. Să ne fie 
spre învăţătură aceste cuvinte, dacă voim să trecem drept 
oameni cu fire blândă, oameni buni la suflet, în sfârşit oa- 
meni care ştiu să fie recunoscători chiar şi vitelor care îi 
ajută in munca de toate zilele. 

Nu frica de pedeapsa legii să-l îndemne pe sătean, ca să-şi 
mâne omeneşte vitele, ci gândul acela bun, simţimântul a- 
cela lăuntric că el trebue să-şi iubească vitele ca şi pe sine, 
ca şi pe nişte prieteni ai săi, demni de ajutat şi de spriji- 
nit pentru marile lor foloase. 

. i”, Teodossiu. 


Vulpea Şireată. 


dată lupul, ursul şi vulpea se întovărăşiseră şi ple- 
5] caseră după câştig. Ei se legaseră că ce va căpătă 
fiecare, să-l împartă câteş-trei. 

Ursul şi cu lupul furaseră un stup cu miere, iar 
vulpea şterpelise, cine ştie de unde, niște peşte proa- 
spăt. Acum rămâneă ca să facă împărţania de frăţie. 

Toate ca toate, dar vulpii nu-i fugiă de loc gândul dela 
mierea din stup şi îşi făceă tot mereu planul, cum ar pu- 
tea so mănânce ea toată. 

In fine, se pune vulpea şi face din peşte fel de fel de 
mâncăruri și pofteşte şi pe cei doi prieteni ai ei. Se duce 
să-i cheme. 

— Hai, cumetre, zice vulpea, hai să mâncăm astăzi la mine, 
căci am gătit nişte mâncăruri bune, cât se poate de bune, 
şi mâine om mâncă şi mierea voastră. 

Vulpea şireată, cu linguşeli, făcu pe urs şi pe lup să ur- 
meze după zisele ei. 

— De, cumătră, răspunse lupul, să mergem, dar mai în- 
tâiu să ascundem stupul cu miere undeva 

A, veniţi după mine, cumetre şi unde v'oiu învăţă eu 
să-l ascundeţi, nici muştele n'au să-l găsească, zise vulpea. 

Ursul luă stupul în braţe şi o urmară. Ea îi duse în nişte 
tufişuri şi le arătă o scorbură într'o salcie bătrână, unde 
eră vizuina ei. Acolo ascunseră stupul, fără bănvială şi ple- 
cară tus-trei să prânzească la jupâneasa Vulpe. Ea nu mai 
puteă de bucurie, c'a putut să unească pe cei doi tovarăşi 
după gândul ei. 

Mai la o parte, vulpea aveă masa gătită cu fel de fel de 
mâncăruri, al căror miros făcură pe cei doi mosafiri să se 
bucure tare, 

Se aşezară la masă şi începură să mănânce cu lăcomie: 
mai ales Lupul, iar jupâneasei Vulpi, nu-i veneă să şadă la 
un loc, cu gândul la stupul cu miere. Se tot învârtiă şi nu ştia 
cum să facă să sa vadă la stupul cu miere. Tot învârtin- 
du-se şi tot plănuind cum ar putea să se furişeze de cei doi 
prieteni, numai, iacă-tă, vine o coţofană întrun plop acolo 
la ei şi începe să cânte: «Caţac, caţae, caţac...: 

— Mai stai puţin, zise Vulpea, că merg; tocmai am nişte 
musafiri la masă. 

— Da unde, te chiamă, cumătră ? întrebă lupul şi ursul 
miraţi. 

— Unde! ci-că să mă duc să botez un finişor, răspunse 
vulpea. 

— Atunci, du-te cumătră, că stăm noi până vii şi d-ta, urmă 
lupul şi ursul. 

Vulpii atâta îi trebui şi se făcu nevăzută prin tufişuri, o- 
prindu-se tocmai la stupul cu miere. Mâncă ce mâncă din 
miere şi se întoarse înapoi. Când veni, cei doi prieteni o 
întrebară: 

— Cum ai pus, cumătră, numele finului? 

— Iacătă cum să-i pun! Inceput, răspunse ea. 

Mai trece, ce mai trece şi iar vine o coțofană, şi iar în- 
cepe: «Caţac, caţac, etc.» 

— Ia mai Staţi, cumetre, aci, că mă mai duc să mai botez 
un fin, că nu-mi dau pace, şi cât si clipi odată se făcù ia- 
răşi nevăzută. Mâncă ea ce mai mâncă şi se Înapoiază iară. 

Ăstuia cum îi puseşi numele cumătră ? o întrebă ursul. 

—  Injumătăţil, răspunse şireata vulpe. 

Dar nu trece decât câteva momente şi iară vine o coţo- 
fană şi începe iară: «Caţac, caţac, caţac...» 

Mai aşteptaţi, cumetre, că mă duce să mai botez un fin, 
că altfel nu-mi mai dă pace, şi vulpea iară se făcù nevă- 
zută, oprindu-se la stupul cu miere. Acum mănâncă ea mie- 
rea toată şi când se înapoiază şi o întrebară cei doi prie- 
teni cum i-a pus numele şi finului ăstuia, răspunde plină 
de mândrie: 

— Lins-prelins 
Cu fundu-n sus. 


lu fine sfârşesc ei cu ospăţul şi se despart, ca a doua zi 
să se ducă să mănânce şi mierea din stup. 

A doua zi, când se duc la stup, stupul gol şi cu fundul 
în sus şi lupul şi cu ursul se luară la ceartă, bănuindu-se 
unul pe altul; vulpea nu o răbdă gura şi cum ăştia doi se 
certau, începe se zică: 


— Lupul şi ursul jas’ si bată 
Câ Vulpea şireată, a mâncat mierea toată. 


— Ce-ai zis, cumătră ? întrebară cei doi prieteni. Vulpea 
şireată tăgădui, că n'a zis nimic. Ea însă nu-şi putea ţine 
de loc gura și iar urmă: 

— Lupul şi ursul las? să bată. 
Că Vulpea şireată, a mâncat mierea toată. 


Atunci înţeleseră bine lupul şi cu ursul ce a zis şi se luară 
după ea s'o prindă; dar vulpea care eră aproape de vi- 
zuină, numai decât se făcii nevăzută. Lupul şi cu ursul se 
încereară să intre după ea în vizuină, dar nu putură. 

Atunci tăcură ei un cârlig şi-l băgară pe gura vizuinii 
să o apuce, dar când o apucară de picior cu cârligul, ea 
începu să zică din vizuină: 

— Trage-ţi, trage-ţi să-mi scoateţi rădăcinele copacului din 
casă. 

Ei când auziră așă îi deteră drumul şi băgară cârligul 
a doua oară; atunci nemeriră şi apucară de o rădăcină şi 
începură să tragă. Şireata vulpe, cum văzi asta, începi 
să se vaite: 

— Aoleo, picioruşul meu! aoleo, picioruşul meu! 

Lupul şi ursul cum auziră aşă, începură să tragă cât pu- 
teau, crezând că au să o tragă afară. Traseră ei, se opin- 
tiră, până când se rupse câriigul şi când scăpară se loviră 
aşa de tare cu capetele d'un copac, că pe dată muriră. 

In urmă, vulpea eşi din vizuină, mai trase un joc peste 
ei, le zise veşnica pomenire și plecă după alt chilipir!.. iar eu: 
Invâălii tăciunii pe foc 
Şi spusei ce ştiui tot. 

Marin I. Popescu-Ricman. 


Serbarea dela 30 Noemvrie la școala normală „Carol |“ din Câmpulung. 


A 39-a aniversare a înfiinţării sale, şi-a serbat-o şcoala nor- 
mală «Carol lI» în ziua de 30 Noemvrie, ziua patronului ei, Sf. 
Audrei. După serviciul divin în catedrala oraşului, elevul de 
clasa VI, Dobre V. Duţu, a ţinut o cuvântare despre Sf. Andrei. 
d-l director Ilarian Velculescu şi întreg corpul profesoral, în- 
trunindu-se în cancelaria şcoalei, au adresat o telegramă M.S. 
Regelui, fondatorul şcoalei şi alta d-lui Ministru al Cultelor şi 
Instrucțiunii publice. 

lată cuprinsul telegramei către M. S. Regele: 


Sire, 


Şcoala normală :Carol l» serbează astăzi cu deosebită însufleţire, a 
«39 aniversare a fundării ei. Pentru Intemeetorul acestei şcoale, pentru 
«Gloriosul şi prea iubitul nostru Rege, care străluceşte în al 41 an de 
«domnie, scolarii şi profesorii, îndreptâm inimile către Cel Atotputernic, 
«dare ţine în mâna Sa soarta omenească, şi-L rugăm cu căldură să Vă 

dăruiască, Sire, sănătate gi putere, spre a conduce destinele poporului 
«nostru încă mulţi ani.» 


Serbarea publică s'a început la ora 3 p.m. în amfiteatrul plin 

de asistenți, prin câteva cuvinte rostite de d-l Director, care 
arată însemnătatea zilei şi aduce cu această ocazie încă odată 
prinosul de recunoştinţă şi devotament către Familia Regală şi 
Dinastie. După intonarea imnului național de către numerosul 
cor ål şcoalei, condus de d-l I. Sibianu, maestru de muzică, pu- 
blicul e întreţinut, de d-l I. Grecu, profesor, cu o conferinţă in- 
intitulată : «Din chestia ţărăneasca». D-sa a arătat că, în mij- 
locul lipsurilor şi greutăților de tot felul ale clasei ţărăneşti, 
singurul element care a lucrat din răsputeri în a o ridică la o 
treaptă oarecare de cultură a fost învățătorul, căruia i se da- 
toreşte azi mai totul din ce avem realizat în direcţia “aceasta 
şi căruia îi va rămâne încă pentru mult timp în viitor această 
grea, dar nobilă însărcinare. A 

Bogata programă a serbării, constând din bucăți muzicale, 
unele pentru voce, altele pentru vioară, şi presărată cu câteva 
recitări de poezii, se desfăşoară în aplauzele nesfârşite ale asis- 
tenţilor. Deosebită impresie a făcut elevul din cl. HI a şcoalei 
primare de aplicaţie, Velculescu Mircea, când a recitat poezia: 
“Ţara Românului», de d-l Speranţă, după care apoi, corul cole- 
gilor lui, condus de elevul normalist de cl. VI, lonescu Nicolae, 
a cântat pe trei voci un imn patriotic pentru «Draga ţară mult 
iubită» a lor şi a noastră a tuturor. 

Serbarea s'a terminat cu danţul «Banul Mărăcine», jucat de 
câţiva normalişti şi cu <brâuleţul» jucat cu perfectă regulari- 
tate de doi elevi de cl. V; iar la eşirea din sală, o surpriză in- 
teresantă se face publicului de elevii cl. IV cari, sub conduce- 
rea profesorului t, Popescu-Voiteşti, înalţă un balon mare de 
hârtie, ce se pierde în depărtare şi întuneric. 

In fine publicul se răspândește multumind d-lui director şi 
corpului profesoral pentru fericitul prilej ce i-a oferit de a pe- 
trece câteva ore în mod atât de plăcut și de inteligent. 

Asistent 
000803 


Cum să ferim de molii blănile și hainele, — Un mijloc bun 
și ieftin de a păstră blănile și hainele de lână, fără 
de frică de a fi roase de molii, este tutunul. 

Se ia tutun tare, se prătuește și cu acest praf 
se presară bine hainele și blănile pe faţă şi pe dos. 

Hainele astfel presărate se pot păstră ori unde; 
iar când va fi vremea de îmbrăcat se vor curăţi 
cu înlesnire, scuturându-se bine. 

Tot pentru fereala hainelor și a blănilor de molii 
se recomandă și naftalina, care prin mirosul ei pă- 
truzător, împiedică moliile de a-și face culeuşul prin- 
tre haine. 


e gina 

Agata PBârsescu. 
== 


Intre numele româneşti cari s'au făcut cunoscute în străi- 
nătate pe calea artelor, de sigur ocupă un loc?de frunte 
tragediana Agata Bârsescu. 

D-sa a studiat în Conservatorul de muzică şi declamație 
București; apoi— după ce a apărut de câteva ori pe scena 
Teatrului Naţional, — s'a dus la Viena unde a continuat stu- 


Agata Bârsescu. 


diile. Aci a reuşit să fie admisă între artistele teatrului ve- 
stit din Viena (Burgtheater) şi în curând şi-a căpătat o ade- 
vărată celebritate. A jucat apoi pe alte scene din diferite 
oraşe germane, precum la Hamburg, etc. 

Ajunsă în culmea gloriei sale, a venit şi în ţară dea dat 
câteva reprezentații în limba germană. Peste câţiva ani a 
inceput să joace în limba română şi de atunci o serie de 
piese din cele mai de frunte ale literaturii germane traduse 
in-româneşte, au fost înfăţişate pe scena noastră sau pe 
scene din provincie, d-şoara Bârsescu având rolul de frunte. 

Peste puţin, d-şoara Bârsescu va plecă în America. 


= epea 

Fa De pe Domeniile Coroanei 
MSSE 

In zilele de 5—7 Decemvrie a. c, d-l Ion Kalinderu a vi- 
zitat biserica, şcoala şi societatea culturală economică din 
comuna Ruşeţu (Brăila); a asistat la serviciul divin în ziua 
de sf. Niculae, iar după eşirea din biserică, a dat sătenilor 
sfaturi preţioase, îndemnându-i să meargă regulat lu bise- 
rică. La şcoală a asistat la cursuri şi a rămas pe deplin sa- 
tisfăcut. De asemenea la banca populară «Al. Lahovary» 
şi-a exprimat mulţumirea sa, că societatea face progrese atât 
de frumoase. Cu această ocazie, d-l Kalinderu a rostit câteva 
cuvinte despre necesitatea instrucției fetelor, îndemnând pe 
părinţi să le trimită regulat la şeoală şi “la şezători, unde 
li se citesc diferite scrieri folositoare şi li se dau învățături 
privitoare la gospodărie. Aceiaşi însemnătate are lucrul ma- 
nual femeesc, care economiseşte mulţi din banii ce ţăranii 
sunt nevoiţi să dea pe îmbrăcăminte şi alte lucruri din 
târg, care sunt şi mai rele şi mai scumpe. Afară de aceasta, 
țesăturila şi cusăturile vor reînviă costumele naţionale, care 
sunt invidiate departe peste hotare. In această privinţă cea 
mai bună pildă o dă M. S. Regina şi A. S. Regală Princi- 
pesa Moştenitoare, care iubesc portul românese şi arta na- 
țională şi încuragează desvoltarea lor la orice ocaziune. 

Cu prilejul acestei inspecţiuni, d-l Kalinderu, a dispus să 
se dea şcoalei şi societăţei economice mai multe obiecte, iar 
la biserică a hotărît să se facă reparaţii. 

= == 


Situaţiunea Tesaurului Publie la 30 Septemyrie 1906. 


Situaţiunea incasărilor făcute în exerciţiu! 1903 — 1906, dela il 
Aprilie 1905 până la 30 Sept. 1906, este aceasta: 

Contribuţiunile directe au dat un plus de 1.88268i lei, faţă 
cu încasările lăcute în exerciţiul precedent. 

Contribuţiunile indirecte au dat un plus de 21.916.018 lei din 
cari : 12.994.377 dela venitul vămilor, 2.449.320 dela taxa de în- 
registrare în genere, şi 3.501.607 lei din taxa asupra vinului. 

Monopolurile Statului au dat un-plus de 3.747.963 lei, din cari 
2.114.068 lei dela vânzarea tutunului. Sarea de export a dat un 
minus de 32.592 lei, din cauza lipsei de vagoane. 

Veniturile ministerului de domenii au dat un plus de 2007.312 
lei ; lucrările publice, un plus de 5.647.634 lei; internele un plus 
de 1.152.345 lei; finanțele un plus de 25.845 lei, ete. 

În rezumat, încasările în acest interval a lost cu 47.223.001 
lei mai mari decât în exercițiul trecut, şi cu 46.106.722 lei peste 
prevederile budgetare. $ 

In acest timp s'au făcut plăți de 261.600.421 lei, cu 10.504.902 
mai masi decât cele din exercițiul 1904 — 1905. 

La ministerul de războiu, plăţile au lost cu 4.557.869 mai 
mici; la finanţe cu 4293576 mai mari; la culte cu 1.955.837 
mai mari; la interne cu 2.145.853 mai mari; la lucrări publice 
cu 3.854.206 mai mari; iar la domenii cu 2.645.125 mai mari. 

La fondul comunal s'au făcut încasări în sumă de 32.465.128 
lei, şi plăţi în sumă de 28.465.603 lei. 

In socoteala budgetului pe 1906 — 1907, sau încasat dela 1 
Aprilie 1906 până la 30 Septemvrie 1906: 134.930.209 lei, cu un 
plus de 13.147.287 lei, față de încasările exerciţiului trecut, și 
cu 4.308.342 le. peste prevederile budgetare. 


——— PB 


Coneursul instituit de societatea pentru proteeţiunea animalelor 
din Bucureşti între învățătorii și institutorii din țară. 


Subiectul : o conferință populară despre necesitatea protecţiunei 
animalelor, pe care învățătorul şi institutorul o va fi ţinut la 
sediul cerculul cultural sau la localul școalei în fața eleviiar 
sau alt auditor, în timpul dela 30 Decemvrie 1906— 1 Martie 
1907. 

Conferințele cele mai bune se vor publică. 

Se va decerne celei mai bune lucrări un premiu de una sută 
cinci zeci lei |150), iar celei de a doua i se va acordă cinci zeci 
lei (50). 

Celor lalte în ordinea clasificărei, menţiuni. 

Ultimul termen pentru primirea subiectelor se fixează la 1 
Martie 1907. 

Numele concurenţilor împreună cu adresa vor fi scrise într'un 
colţ al coalei îndoit şi sigilat. 

Lucrările se vor adresă la biroul societăței în București: 16 
Manea Brutaru. 


Adunarea cântecelor populare românești. 


hd 

Profesorul universitar Friedwagner, a propus ministerului 
Cultelor din Austria de a se face o colecţie a cântecelor și me- 
lodiilor româneşti, de prin Bucovina cari sunt numeroase, atât 
noui cât şi vechi, şi de care poporul român poate să fie mândru. 

Ministerul Cultelor a constituit un comitet care se va ocupă 
cu strângerea cântecelor vechi şi noui. 

Comitetul se compune din următorii d-ni: dr. Th. Bocancea 
(Câmpu-lung), prof. L. Bodnarescu (Cernăuţi), preotul Dan (Straza,, 
marii proprietari dep. Theodor şi Nicolaus cav. de Flondor, prof. 
G. Madiczewski (Cernăuţi), prof. Marian (Suceava), şi inspectorul 
şcolar de ţară D. Simionovici. Cu conducerea comitetului a fost 
însărcinat prof. Friedwagner. 

Numitul comitet face apel la întreg publicul român din Bu- 
covina și în special la preoţi şi învățători, spre interesul poporului 
român pentru a formă o colecţiune cu cât, de multe cântece cari vor 
fi date la lumină pe socoteala ministerului de instrucţiune austriac. 

E ADE ro 

Comitetul de redacție, în dorinţa de a face cât mai intere- 
santă revista şi a răspunde înerederei scumpilor ei abonaţi, 
va da în unul din numerele cele mai apropiate, ca supliment, 
un tablou frumos in culori, datorit talentatului nostru pictor, 
Costin Petrescu, reprezentând pe M. S. Regele la Plevna în 
vizita făcută de M. Sa în anul 1904, 

In numărul viitor vom comunică data precisă când se va 
expedia tabloul, acum fiind in lucru. 

= La 17 Decemvrie fiind a 63-a aniversare a M. S. Reginei, 
un Tedeum s'a oficiat la orele 10 şi jum. dimineaţa la Mitropo- 
lie. La orele 11 d-l Gh. Gr. Cantacuzino, preşedintele consiliului 
de miniştri a fost primit în audienţă la Palat, unde a presen- 
sentat felicitările în numele său şi al guvernului, urând iubitei 
noastre Suverane sănătate şi ani mulţi de fericire, pentru binele 
ţărei_ 

= Generalul Priboianu, mareşalul Curţei Regale, a înce- 
tat din viaţă Marţi 19 Decemvrie. Inmormântarea s'a făcut 
Joi 21 Dec, în mijlocul unei mari mulţimi de prieteni şi cu- 
noscuţi. 

= Şcoala normală de învăţători din Galaţi, se va reînfiinţă pe 
ziua de 1 Septemvrie 1907. 

„In primul an vor funcţionă numai 2 clase cu 100 elevi bur- 
sieri. 

Sumele necesare întreţinerei acestei școli, au fost prevăzute 
în noul proiect de budget. 

= Comitetul organizator al celui de al treilea congres învă- 
țătorese ce se va ţine la Focşani în zilele de 28, 29 și 30 De- 
cemvrie a. c., roagă pe toţi învățătorii să grăbească a se înscrie 
la acest congres şi a cere din timp biletele pentru reducerea pe 
c. f. r., adresându-se d-lui G. P. Salviu, com. Smulţi, județul Co- 
vurluiu. 

— La concursul pentru catedra de sculptură dela şcoala de 
bele arte din Iaşi, ţinut la 18 Decemvrie, juriul instituit a re- 
comandat în unanimitate pe d-l sculptor C. Bălăcescu. 

= La începutul lui Ianuarie 1907, va apare în Basarabia, în 
orașul Chișinău, un nou ziar românesc; el se va numi «Moldo- 
veanul». Redactor-editor al ziarului e d-l George Madan, publi- 
cist, cunoscut la noi şi fost artist al Teatrului Naţional din Bu- 
cureşti. 

= Eforia spitalelor civile a fost autorizată să cedeze în mod 
gratuit, ministerului de interne, două hectare de pământ din 
moşia Persica-Merlari-Dor-Mărunt, din judeţul Ialomiţa, pentru 
ca pe el să se construiască spitalu! «Regele Carol». 

= O deputaţiune de români compusă din notabili din loca- 
lităţile Karaferia, Seliani, Doliani şi Xirolivado (vilaetul Salonic), 
a sosit, le Constantinopole şi a înmânat marelui-vizir o petiție 
prin care cere să fie sporite măsurile destinate a ocroti pe ro- 
mâni Împotriva cruzimilor bandelor greceşti. 

Deputaţiunea a spus că măsurile militare luate în această 
privință sunt minunate; în schimb ease plânge de poliția Turcească. 
Marele Vizir a linistit deputaţiunea, promițând că va da or- 
dine telegrafice în această privinţă. 
"= Administraţia Domeniilor Coroanei, a trimis ministerului 
domeniilor, dări de seamă asupra situaţiilor domeniului Coroanei. 

Din aceste situaţiuni se constată că ţăranii depe moşiile Re- 
gale, au o situaţiune foarte bună. 

Ei sunt împărţiţi în trei categorii. Cei dintâiu, fruntașii pot e- 
conomisi pe an până la 1.300 lei, cei al doilea, mijlocaşi până la 
800 lei şi cei dal treilea, pălmaşii, până la 300 lei. 

= Impăratul Wilhelm al Gerraaniei, în semn de deosebit o- 
magiu pentru Suveranul nostru, printr'un ordin dezi a hotărît 
ca regimentul 9 de Dragoni, să poarte pe viitor numele de «Re- 
gimentul 9 de dragoni Carol „| Rege al Românii. 

= Comisiunea însărcinată de direcţia serviciului sanitar cu 
alegerea şi premiarea celui mai bun aparat pentru uscat porumb 
şi copt pâine, a clasat întâiul, între 32 concurenţi, pe al d-lui inginer 
Aiex. Pastia din Capitală, oferindu-i suma de 700 lei, iar restul 
până la 1.500 s'a împărţit între d-nii Simionescu, Ştefănescu și 
Alaxandrescu. 

E de notat că la acest concurs general, majoritatea cocuren- 
ților au lost ingineri, arhitecţi şi ingineri mecanici. 


Pentru Abonaţi. 


Cititorii noştri sunt vestiți că a apărut Calendarul Sătenilor, 
anul al IV-lea (în anul trecut Calendarul Gospodarilor). Pre- 
tul 60 bani. 

Se află de vânzare la Librăria Națională, Bucureşti, 47 Ca- 
lea Victoriei. 

Cei ce cumpără dela 10 exemplare în sus, au scădere de 20%/,. 

Abonaţii <Albinei> îl au pe preţul de 50 bani, franco. 


PP a a a PP PPP PI Pepper ppp pp 
Pentru domnii abonaţi. 


Suntem deja în a treia lună a anului al X-lea 
al revistei, rugăm dar pe stimaţii noștr abonaţi 
a ne trimite prin mandat poștal costul abonamen- 
tului. Pe d-nii abonaţi cari ne datorese din trecut 
ii rugăm uși achită datoriile. Împrejur: rile sunt 
destul de favorabile pentru ca numai cei rău voitori 
să mai facă greutăţi; iar noi am fost destul de în- 
găduitori. Administraţia. 
[ES a e e... 

Concertul Socictăţei Carmen. 

Soe, Corală Carmen din Bucureşti, a cărei menire este de a răs- 
pândi gustul de muzică şi producţiile muzicale popuiare, a dat 
un concert de Crăciun în sala Ateneului Român, în seara zilei de 
16 Decemvrie. 

Corurile au fost sub conducerea d-lui D. G. Kiriac, maestrul- 
director al acestei societăţi, 

Programul alcătuit din bucăţi religioase, din colinde și din 
cântări populare alese, a fost executat cu maiestrie în faţa unui 
public numeros. 


» Cărţi primite la redacţie 
în cursul lunei Noemvrie 


V- S. Moga, Casa rurală în raport cu marea şi mica proprietate din 
punct de vedere economic, fascicula IV Bue. tip. Eminescu, 1906. Are 
36 pagini. Preţul lei 0.50. 

Teodor Pamfile, Jocura de copii adunate din satul Tepu (Lecuciu). 
Extras din Analele Academiei seria JI tom XXVIII. Bucureşti. Tip. 
Gb! 1906. Cuprinde 140 pagini. Preţnl : lei 1.40 

Al. G. Gălăgesou, Dunărea dela obârşie până la Marea Neagră. Bucu- 
reşti Tip. Socec & Comp. 1906 Are 151 pagine, 8 ilustraţiuni şi o hartă. 
Preţul 2 lei. - 

Al. G. Gălăşascu, Eforia Spitalelor Civile din București. Bucureşti. 
1906. Tip. Minerva 60 pagine. s 

Chr. D. Staicevici, secretarul Camerei de Comerț şi Industrie, -le/ivizee 
tea Camerei de Comerţ şi Industrie dela înființarea sa până la 1 Apri- 
lie 1906. București 1906. Tip, Lăzâreanu. 409--v pagine. 


Gafe Fa 


l MULTȚUMIRI J 


D-nul N. Ciobanu, dirigintele gcoalei din comuna Puţeni, judeţul Te- 
cuciu, mulţumeşta d-lui Savin, locuitor în aceea comună, care a donat 
costume de haine şi cârţi pentru premii. 

= Teodor Radvan, dirigintele şcoalei din Baloteşti Putna, în numele 
consătenilor, aduc călduroase mulţumiri preotului paroh N, Agathon şi 
d-lui Vasile Radvan primarul comunii, cari au dat tot sprijinul pentru 
înființarea postului II de învăţător la această şcoală, punând la dispo- 
ziţia şcoalei, casele bisericii și procurând mobilierul şi combustibilul 
necesar. . 


DE dpi 


Eiran tia, 


In No. 12, dela 17 Decemvrie 1906, în articolul «Rămăşiţi cre- 
ştineşti în Dobrogea» s'au strecurat următoarele greşeli de tipar: 

Pag. 318, r. 25 din sus Fvagelicus în loc de Fvangelicus. 

Pug. 319, r. 30 din sus 413 în loc de 313. 

Pag. 320, r. 9 din sus Rusiei în loc de Prusiei. 

Pag. 320. r. 29 din sus Novridunum în loc de Noviodunum. 

Red «Albinei. 
A 9 e a 

Societatea «Steaua» are de scop a lacrà pentru 
întinderea învăţăturii în popor, prin tipărirea şi 
răspândirea de scrieri și publicaţii morale, pa: 
tr o ice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin dos lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an dupa primirea sa, så facă 
a se primi în Societate cel puţin alți doi membri noi. 

Cererile de înscriere, însoțite de cotizaţia pe un an, se pot w~ 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Președintele Academiei Ro- 
mrine.— Vice-preşedinte, Sava Somanescu, mare proprietar, fost senator.— 
Administraior şi casier. Spiru C. Haret, fost Ministru, profesor uni- 
versitar. — Secretar, Const. Bann, profesor secundar, fost inspecior şco- 
iar. — Membrii: Petre Gârhoviceann, fost Administrator al Cusei Sf, 
Biserici Autocefale Orlodoze Române, profesor la Seminarul Central 
şi direclor al Șe. Normale a Societății pentru învățătura poporului 
român: |. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator al Casei Șeoalelor. profesor secundar; Dim. Cecropid, instilutor.— 
Cenzori. Const. Alimineșteanu, inginer de mine; Preotul econom Const 
Ionescu, profesor secunaur; Conste Alexindrescu, 272sfatutor, 


e 


Membri înscriși şi cotizațiuni platite (urmare). 


D-l Costache Zăinescu, (Monteoru-Buzău), 1 leu; Goiceanu N. Aurel, 
(Monteoru-Buzău), 1 leu; Stătescu M. Th. (Monteoru-Buzău), 2 lei; Lu- 
dovie Winkler, (Monteoru-Buzău), 5 lei; Ida Winkler (Monteoru-Buzău) 
5 lei; Donat Schnaider (Monteoru-Buzău), 2 lei; Octavian Coman (Mon- 
teoru-Buzău), 1 leu; Simion Popescu (Monteoru-Buzău), 1 leu; Wilhelm 
Bömches, farmacist, (Babadag), b lei; I Cornoiu, profesor universitar, 
(la Mitropolie, Bucur: şti), 5 lei; Atanasie Pe pescu, profesor. (oraşul: 
Brăila), 5 lei; Gr. Argir, profesor, (oraşul Brâi a), 2 lei; R S. Corbu, 
profesor, (oraşul-Brăila), 2 lei; I. Anușea, ș rofesor, (orașul-Brăila), 2 lei; 
M. 'Fanovici, căpitan farmacist. (oraşul-Brăila), 4 lei; D. Lulă, advocat 
(orașul-Brăila), 5 lei; Emi! Toff, doctor, (oraşul-Brâila), 2 lei; Georgescu 
©., doctor, (oraşul-Brăila), 3 lei; G. Tomaide, profesor. [oraşul Brăila), 
> lei; Lascăr Ursulescu, profesor, (oraşul-Brăila), 2 lei; C. Gusăilă, pro- 
iesor, (oraşul-Brăila), 2 lei; G. S. Vasiliu, institutor, (oraşul-brăila), 2 lei; 
Pr. M Guzianu, profesor, (oraşul-Brăila), 2 lci; Pr. Titu Ciocârlan, pro- 
tesor, (oraşul-Brâila). 2 lei; D. I. Daguru, profesor, (oraşul-Brăila), 3 lei; 
N. Demetrescu, profesor, (oraşul-Briila), 2 lei; G. Petrescu, profesor, 
(oraşul-Brâila), 2 lei; P. Moisescu, institutor, (oraşul-Brâila), 2 lei; M. 
“Teodorovici, comersant. (oraşul-Brăila), 2 lei; L. Teodor, comersant, 
foraşul-Brăila), 2 lei; A. Teodorovici, comersant, (oraşul-Brâila), 2 lei ; 
T. 1. Teodorescu, funcționar comercial, (oraşul-Brâila), 2 lei; G. Geor- 
gescu, funcţionar comercial, (oraşul-Brăila), 2 lei. 


Numărul membrilor înscrişi cu începerea anului 1906 și până în pre- 
zent este de 2157; iar veniturile societăţii, tot în acest timp, sunt de 
11.642 lei şi Y5 bani. 

(Va. urmă în numărul viitor). 
= OO ——————>—— GG 

D-lui Ioan M. Popescu din Căciulaţi 
Dirigintele şcoalei comuna Cocioe 
jad. Iitov 


priu Gara Poriş. E Cl 

24, Galea Vietoriei, Bucureşti. 

mol și tarl, culori și negre Î| pentru Dame, Bärbați şi Copii 


primeso zilnio Fabricaţiune proprie 
Noutăţi diferite. ||| Atelier special pentra comenzi 


Primesc blănării în păstrare. 

Comitetul pentru înființarea unei biblioteci populare pe lângă 
şcoala de băeţi din Câmpina, compus din: 

Preşedinte, B. P. Hăgdiău. 

Membri: Z. T. Ionescu, primarul oraşului Câmpina. — Dr. S- 
Aisinman şi L. Winkler, directorii societăţei «Steaua Română». — 
G. Ştefănescu, exploatator de petrol şi fost primar.— H. F. Braun 
şi inginer C. Mircea, directorii societăţei <Câmpina-Moreni». — 
Dr. N. Ruban. — Avocatul G. Dumitrescu şi C. R. Bărbăcioru, 
cel dîntâiu jurisconsult, și cel de al doilea inginer şef la 
soc. «Steaua Română». — D. Ștefănescu, judecătorul de pace, al 
pl. Prahovei. — Ing. G. Ciobanu, preşedintele Uniunei maeștrilor 
sondori. — Inginer sondor P. H. Paul şi directorul şcoalei de 
băeţi An. Scripcă, casier și bibliotecar, 
fac un călduros apel la librarii, editorii şiautorii din țară, ca-să 
dăruească bibliotecei : cărţi, reviste etc. care ar pntea ajuta la 
luminarea mulţimei din acest centru al industriei petrolitere. 

Toate cârţile pe cari d-nii librari, autori, editori şi voitori de 
bine, ar voi să le dea pentru această bibliotecă, sunt rugaţi să 
le trimită Administrației revistei noastre str. Mântuleasa, 
No. 9, București, pe care comitetul de mai sus, a însărcinat-o 
cu strângerea cărţilor ce se vor dărui. ; 

Inst. de Arte Grafice Carol Göbl S-sor Rasidescu, Str. Doamnei 16.—17.672. 

